“Berhenti Jadi Racun!” – Alha Alfa Kena Siber Buli?

Usahawan kosmetik dan jurusolek terkenal tanah air, Datuk Alha Alfa baru ini meluahkan rasa marah dan tertekan di media sosial beliau. Dalam laporan Murai MY baru ini, Alfa didakwa menipu pelanggan setelah memuatnaik video tutorial solekan menggunakan produknya di Instagram.

Melihat komen tersebut, Alha meluahkan rasa marah dan hampa dengan sikap individu tersebut yang membuat dakwaan sebegitu dan menganggap komen tersebut sebagai sibur buli dan boleh merosakkan masa depan serta menjadi punca seseorang ingin bunuh diri.

“Ini dikira siber buli. Buli orang dengan cara terbuka. Menuduh tanpa usul periksa dengan niat memberitahu yang saya menipu pada awam?

Awak kena tahu zaman media sosial adalah zaman yang paling gerun. Orang boleh bersuara sesuka hati. Jangan sampai orang macam awak ni lah yang akan merosakkan masa depan orang dan ramai yang bunuh diri” Coretnya

Alha juga memuatnaik satu lagi tangkap layar yang memaparkan komen dari warganet yang mengatakan tindakan usahawan memaparkan komen berkenaan seperti mengaibkan individu tersebut.

“Tak baik aibkan orang. Saya pun pakai pembayang mata awak. Pelanggan awak. Tak berkenan cara posting macam ni.” Komen warganet

Mendapat komen seperti itu, Alha menjelaskan beliau hanya menegakkan keadilan buat dirinya dan usahawan ini mendedahkan bahawa dia tidak menyukai dengan budaya siber buli seperti ini.

“Tak nak sokong, diam.. Tak nak beli, tengok je.. Tak suka tengok, sekat. Saya bukan marah sangat, cuma saya tak suka budaya ini diteruskan. Berapa ramai orang meniaga menggunakan media sosial sekarang ini. Jadi, berhenti jadi racun!?” Tulisnya

Datuk Alha juga ada berkongsi bahawa bukan mudah bagi usahawan hendak menaikkan perniagaannya, apatah lagi banyak liku-liku yang dihadapi untuk berjaya. Beliau juga menekan bahawa betapa pentingnya menjaga kesihatan mental.


realme Pad X Habis Terjual Dalam Masa 30 Minit

realme, jenama telefon pintar yang paling pesat berkembang di dunia,  secara rasmi melancarkan realme Pad X serba baharu di kedai luar talian tempatan mulai 26 Ogos 2022. Tablet itu akan tersedia untuk pembelian pada harga RM1,699.00.

Selepas pelancaran tempatan pada hari Selasa (23 Ogos 2022), realme Pad X telah mempamerkan ciri yang menakjubkan. Susulan dari itu, realme Malaysia telah menganjurkan promosi masa terhad untuk meraikan pelancaran ini bersama-sama dengan peminat tempatan mereka, dan telah merekodkan semua unit habis dijual dalam masa 30 minit di Kedai realme dalam talian.

“Kami sangat teruja melihat sambutan yang menggalakkan daripada pasaran tempatan kami, dan terharu dengan kegembiraan untuk lihat tablet perdana pertama kami habis dijual dalam masa 30 minit sahaja,” kata Crystal Gong, Pengarah Jenama
realme Malaysia.

Realme Pad X ialah tablet jenama paling berkuasa setakat ini – dikuasakan oleh Qualcomm Snapdragon Pemproses 6nm 695, termasuk ketersediaan 5G, dan padat dengan prestasi dan ciri yang dipertingkatkan dengan sistem realme UI 3.0.

Peminat akan dapat membeli realme Pad X di semua Kedai Jenama realme pada harga RM1,699.00 daripada 26 Ogos 2022 dan seterusnya. Nantikan lebih banyak kemas kini di halaman Facebook realme Malaysia!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Konsert Garis Masa Raihan 2022, Serendah RM95?

Kumpulan nasyid legenda tanah air, Raihan bakal mengadakan konsert tidak lama lagi. Berita ini kongsikan menerusi akaun Instagram rasmi kumpulan ini sendiri.

Menerusi tinjauan Murai MY, konsert tiket Raihan telah mula dijual hari ini dan harga tiket yang ditawarkan berbeza mengikut bahagian tempat duduk. Berdasarkan pelan tempat duduk yang dinyatakan, harga tiket yang paling rendah bernilai dari RM95 sehingga ke RM500.

Kumpulan nasyid ini telah berkecimpung dalam industri hiburan sejak dari tahun 1996, lebih dua dekad Raihan bertahan dalam arus seni muzik tempatan. Banyak album serta lagu-lagu berunsur kerohanian dan juga perjuangan dakwah diterapkan di dalam lagu yang dihasilkan.

Antara lagu-lagu yang hit sepanjang zaman adalah 25 Rasul, Iman Mutiara, Rakan Selawat, Demi Masa, Ya Rasulullah, 10 Malaikat dan banyak lagi.

Sekadar info, konsert kumpulan nasyid legenda ini bakal diadakan pada 26 November 2022 pada hari Sabtu nanti. Bagi yang berminat untuk menghadiri konsert tersebut anda boleh layari laman sesawang Ticket2U.


Ayda Jebat Antara Juri Tetap Awesome Raja Lawak

Program ‘Awesome Raja Lawak’ terbitan saluran stesen televisyen swasta percuma (free-to-air) Awesome TV ialah sebuah pertandingan pencarian bakat bagi mengenal pasti pelapis pelawak versatil angkatan baharu sekaligus mengangkat martabat genre komedi ke peringkat yang lebih tinggi.

Pertama kali diperkenalkan pada tahun 2007, platform perintis program realiti komedi popular yang dahulu dikenali dengan jenama ‘Raja Lawak’ terbukti berjaya mencetuskan fenomena tersendiri dalam industri seni tanah air dan sudah melahirkan ramai pelawak versatil seperti Nabil Ahmad, Jihan Muse, Johan, Zizan Razak, Sepahtu, Shiro, Zero serta ramai lagi.

Untuk edisi yang terbaharu, seramai 14 peserta yang merangkumi empat peserta solo, enam peserta duo dan empat peserta trio bakal bersaing di pentas utama ‘Awesome Raja Lawak’ selama sepuluh minggu untuk musim yang pertama. Empat peserta solo terdiri daripada Azhar, Kanmani, Hanif dan Zunny. Peserta duo pula terdiri daripada Kumpulan Soda, Se’eh, Sedare, Mabo, Manja dan Beduk. Manakala peserta trio pula ialah Kumpulan Kacau, Semmat, Pelan dan Sesah.

Uniknya, format penjurian persembahan akan diadili berdasarkan pemarkahan 100% oleh barisan juri profesional dan undian peminat secara online bagi menentukan penerima anugerah ‘Man of The Match’ menerusi laman rasmi Awesome TV. Peserta yang mendapat markah keseluruhan terendah akan disingkirkan.

Berikut adalah kenyataan rasmi wakil Awesome TV, Datin Ezzan Zalilah Zulfadzli, Pengarah Unit Kandungan Awesome TV;

“Sebagai pemain baharu dalam industri kandungan hiburan di Malaysia, strategi paling pantas untuk memikat hati audiens ialah dengan meletakkan permintaan dan tabiat menonton mereka sebagai keutamaan paling atas bagi memastikan saluran Awesome TV terus menjadi pilihan ramai.

“Melihat kepada penerbitan pelbagai program hiburan sebelum ini, kami mendapati bahawa program-program yang berteraskan komedi dan lawak jenaka amat popular di kalangan penonton dan kami jangkakan genre ini akan terus mempelopori industri seni tanah air sekiranya kualiti dan nilai komersial setiap pengisian yang ditawarkan berada di aras yang tinggi.

“Justeru, pihak Awesome TV ingin melakar inisiatif strategik dengan menganjurkan edisi terbaharu program realiti komedi popular ‘Awesome Raja Lawak’ dalam usaha mencari pelapis pelawak angkatan baharu yang relevan, berilmu dan serba boleh.

“Menerusi ‘Awesome Raja Lawak’, para peserta diberi peluang untuk mempamerkan bakat dan sisi kreatif yang tersendiri agar mampu melonjakkan nilai jenama mereka ke peringkat yang lebih tinggi. Selain platform komersial, kami juga turut menyediakan kelas bimbingan untuk para peserta bagi memastikan kehadiran mereka di dalam industri hiburan kreatif bukanlah sekadar tempelan sahaja.

“Kami juga dengan berbesar hati mengalu-alukan kehadiran nama-nama besar seperti Saiful Apek, Khir Rahman dan Ayda Jebat untuk mengisi kerusi juri tetap serta barisan mentor yang terdiri daripada Ajak Shiro, Atu Zero dan Tauke Jambu sebagai tarikan utama edisi kali ini.

“Bagi menyuntik kelainan, kami turut memberikan kepercayaan kepada Chiwan Cilok dan Nizam Jentik-Jentik untuk mengemudi pentas utama dengan cara mereka yang tersendiri.

“Dengan pengalaman dan penglibatan mereka dalam pelbagai cabang hiburan sebelum ini, kami yakin kesemua mereka dapat berkongsi aura seni yang unik kepada para peserta sekaligus dijadikan sebagai inspirasi kejayaan untuk pergi lebih jauh.

“Semoga program ‘Awesome Raja Lawak’ bakal menjadi sebuah lagi testimoni cemerlang untuk saluran Awesome TV dalam menawarkan program-program hiburan beraneka format khusus untuk tontonan seisi keluarga. Selamat menonton!” katanya.

Barisan penghibur versatil popular yang terdiri daripada Saiful Apek, Khir Rahman dan Ayda Jebat telah dilantik untuk menggalas tanggungjawab sebagai juri tetap untuk mengadili pertandingan ‘Awesome Raja Lawak’.

Selain itu, khidmat tiga pelawak tersohor yang terdiri daripada Ajak Shiro, Atu Zero dan Tauke Jambu turut dibawa masuk sebagai ‘Mentor’ untuk memberi bimbingan serta membantu persembahan mingguan para peserta.

Juara ‘Awesome Raja Lawak’ akan membawa pulang wang tunai bernilai RM50 ribu beserta trofi sumbangan Awesome TV. Manakala pemenang tempat kedua dan ketiga pula akan memenangi RM25 ribu dan RM15 ribu beserta trofi.

Konsert mingguan ‘Gelanggang Awesome Raja Lawak’ akan bersiaran secara langsung dari Studio FINAS, Jalan Hulu Kelang selama 10 minggu pada setiap hari Rabu, jam 9.00 malam mulai 7 September 2022.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hasil Komposer Amerika Syarikat! Andi Bernadee Hadir Dengan ‘Aku Di Sini’

Raja reggaeton tanah air kembali dengan single baharu dalam genre slow pop, sentuhan komposer antarabangsa.

Kalau disebut penyanyi yang sering mendendangkan lagu-lagu berentak reggaeton, nama Andi Bernadee pasti tidak lari.

Terkini, beliau hadir dengan single terbaharunya berjudul ‘Aku Di Sini’ yang pasti menjanjikan kelainan, hasil ciptaan komposer Robert Gerongco, Andrew Peterson Briol, Mas Dewangga, Jova Devito, Mekar dan Andi sendiri, diterbitkan oleh syarikat rakaman ternama negara, Warner Music Malaysia.

Mungkin ramai penggemar muzik di luar sana beranggapan yang single Andi seterusnya pasti dalam genre reggaeton lagi, tetapi ‘Aku Di Sini’ ternyata berbeza serta mebawa kelainannya yang tersendiri kerana berentak pop perlahan yang jarang-jarang dibawakan oleh Andi.

Menurut Andi, pada kali ini, dia menyanyikan lagu berentak slow pop yang santai serta lite and easy, manakala instrumen yang digunakan hanyalah gitar.

Setiap video muzik (MV) Andi terdahulu, masing-masing mempunyai konsep dan jalan cerita yang menarik, kali ini konsepnya lebih dramatik dengan jalan cerita yang yang menyayat hati.

Lagu ‘Aku Di Sini’ boleh dimuat turun di iTunes mulai 26 Ogos 2022 dan boleh juga dijadikan sebagai nada dering panggilan menerusi ke semua syarikat telekomunikasi tempatan serta boleh didengar dan nikmati pada bila-bila masa melalui aplikasi penstriman atas talian seperti Joox, KKBox, Spotify, Deezer, Apple Music dan juga YouTube Music.


Single Terbaru Affizy Khairi, Ku Bertahan Tiru She’s Gone?

Selepas lagu Cinta Sejati yang trending di Youtube dan media sosial dengan tontonan lebih 5 juta dilancarkan, kali ini 4U Entertainment mempertaruhkan karya terbaru Aiman Sidek yang dibawakan oleh influencer Tiktok dan Instagram, Affizy Khairy.

Affizy Khairy atau lebih mesra dikenali sebagai Agy, tampil dengan single terbaru yang berjudul “Ku Bertahan” yang mengisahkan tentang sebuah perjuangan seseorang dalam kehidupan yang perlu melalui ranjau perjalanan yang penuh dugaan dan cabaran.

Ini merupakan single ketiga bagi usahawan, penyanyi & penulis lagu yang berasal dari Banting Selangor selepas single pertamanya bertajuk “Tiada Apa” dan “Kamar Sepi” hasil gubahannya sendiri.

Lagu “Ku Bertahan” merupakan hasil ciptaan sepenuhnya penyanyi dan komposer, Aiman Sidek khas buat Affizy yang mempunyai gaya nyanyian serta tone suaranya yang unik dan tersendiri.

Affizy yang banyak menghasilkan lagu-lagu cover yang mendapat sambutan di saluran Youtube “affizy khairy channel” juga sering viral dengan perkongsian membuat kek di Tiktok dan Instagram yang mempunyai lebih 100,000 pengikut dan 2.2 juta sukaan (likes).

Sejak dilancarkan, jumlah tontonan lagu “Ku Bertahan” di channel Youtube 4U Entertainment telah mencecah lebih 15,000 tontonan serta telah mendapat perhatian beberapa drama dan telefilem yang lain, dan dalam perbincangan untuk bekerjasama.

Untuk mendengar dan menonton lirik video Ku Bertahan, Ku Bertahan di Youtube 4U Entertainment


Sedap! Syafie Naswip Kongsi Lokasi Makan Viral Dalam “Syurga Kulinari Malaysia” Di TV Okey

Pelakon Syafie Naswip muncul sebagai hos program terbaharu disiarkan Radio Televisyen Malaysia (RTM) yang memilih dan memperkenalkan satu persatu ‘Restoran Yang Mesti Dikunjungi’ di seluruh negara.

13 episod program travelog ini diberi tajuk “Syurga Kulinari Malaysia” yang sedang bersiaran setiap Jumaat, pukul 11.00 pagi menerusi saluran TV Okey (Astro 146 /Myfreeview 110).

Dalam setiap episod program ini pastinya bermanafaat buat orang ramai yang mencari tempat lokasi makan menarik, viral, unik dan paling penting sedap rasanya. Lokasi pilihan perjalanan ialah sekitar negeri-negeri di Semenanjung Malaysia.

Syafie Naswip akan berkunjung ke tempat makan dipilih dalam Semenanjung Malaysia bagi memberikan idea kepada penonton untuk menikmati masakan yang sedap sekiranya mereka berkunjung ke setiap tempat di dalam negeri yang dipaparkan.

Pastinya perkongsian info ini juga sebagai pilihan kepada penonton yang merupakan “food hunting” dalam menyenaraikan restoran yang boleh dikunjungi mereka.

Pelbagai jenis makanan dipaparkan sepanjang rakaman program ini. Di samping itu, hos juga akan belajar memasak resepi istimewa dengan melihat demo masakan yang dilakukan oleh tukang masak.

Syafie Naswip dibawa ke rumah atau ke dapur restoran untuk melihat proses bagaimana sesuatu masakan itu dihasilkan. Kesimpulannya negara kita Malaysia sememangnya merupakan syurga makanan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Video Gelagat Di Belakang Booth! Netizen Kagum Sifat Rendah Diri Siti Nurhaliza Dan Che Ta

Sebut sahaja penyanyi nombor satu tanah air, Dato’ Seri Siti Nurhaliza tentu ramai yang sentiasa menyenangi sikapnya yang merendah diri meskipun bertahun-tahun dikenali sebagai selebriti terkenal.

Begitu juga Rozita Che Wan, pasti netizen tidak asing lagi mengenai sikap ramahnya apabila bertemu peminat.

Melihat di Instagram Siti dan Che Ta, mereka kini sedang terlibat bersama-sama dalam menjayakan program Malaysia Fest 2022 yang sekarang ini sedang berlangsung Singapore Expo.

Dalam hantaran terbarunya, Siti kelihatan sedang beramah mesra sambil mempromosikan barang keluarannya bersama-sama peminat di booth CTDK Holdings.

Satu muat naik video di TikTok dari seorang individu Beausiti Gojes mengenai keadaan di belakang booth expo telah mencuri tumpuan ribuan netizen.

Melalui muat naik tersebut, kelihatan Siti yang sedang baru sahaja ingin makan dan gelagat Che Ta yang sedang mengemas mendapat pujian netizen.

Video rakaman berdurasi 15 saat itu membuatkan ramai kagum dengan sikap kedua-dua selebriti ini yang sememangya semua sedia maklum sudah menempah nama yang cukup hebat dalam industri.

respect, diorang kaya raya pun masih lagi bertukus lumus jual produk lagi

hakikatnya diorang sendiri kerja keras dgn titik peluh sendiri!!!! salute dua-dua diva ni

Kesian tokti, lapar dia ya di Singapore 😍❤ #SlowZoom #sitinurhaliza #fypシ #beausiti #beaukids #fyp #teamgojes #esekeli

♬ original sound – BAD_ARSILA – BAD_ARSILA

Dalam ruangan komen, netizen juga turut menunjukkan tanda bangga dan kagum dengan usaha dan kerja keras yang dilakukan oleh mereka ini.


Dimaki Dengan Perkataan “H*nat”! Fiza Halim Titip Doa Buat Netizen Yang Memakinya

Satu perkongsian daripada pelakon wanita Malaysia, Fiza Halim telah mendapat kecaman dari salah seorang netizen di media sosial.

Seperti kebanyakkan artis lain, Fiza Halim juga turut menggunakan platform Instagram sebagai salah satu medan untuk dia berkongsikan kepada peminat mengenai aktiviti sehariannya.

Malah, melihat kepada hantaran terbarunya, kebanyakkan hantaran di Instagramnya berkongsikan mengenai produk makanan tambahan yang sedang diambilnya.

Terbaru, di Instagram Story, Fiza ada berkongsikan satu ‘screenshot’ mengenai komen dari netizen yang menggunakan bahasa kasar untuk menegurnya.

Nak tunjuk pun agak-agak hanat… letak la apa apa sticker ke tutup apa yang patut

Komen tersebut seolah-olah menyuruh Fiza untuk menutup bahagian yang sepatutnya ditutup dengan meletakkan pelekat di hantaran Instagramnya.

Atas kejadian tersebut, kelihatan netizen yang memakinya telah mem’block’nya dari Instagram dan Fiza turut titip doa buat individu tersebut.

Fiza juga turut mendoakan agar individu tersebut dimurahkan rezeki dan dia sudah memaafkan perbuataan individu itu terhadapnya.

Tambah Fiza lagi, dia berpesan supaya tidak menilai seseorang dari segi pakaian dan sentiasalah menjaga mulut dan lidah dalam setiap perkataan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Masih Ingat Anak Lelaki Stephen Chow Dalam CJ7? Jom Lihat Wajah Terbarunya

Adakah anda masih ingat anak lelaki Stephen Chow yang berlakon bersama-samanya dalam filem CJ7? Untuk anda yang pernah menonton filem ini, pasti tidak asing lagi dengan kanak-kanak ini.

Jika anda peminat filem Sci-Fi Hong Kong, anda mesti kenal dengan filem ikonik Stephen Chow, CJ7. Filem ini mengisahkan tentang hubungan seorang bapa (Stephen Chow) dan seorang anak lelaki bernama Dicky (Xu Jiao) yang sangat nakal.

Dalam filem tersebut, Xu Jiao memainkan watak sebagai seorang kanak-kanak lelaki yang mempunyai seekor mainan berupa seekor anjing dari angkasa lepas.

Tidak ramai yang tahu bahawa peranan Dicky, anak lelaki Stephen Chow, sebenarnya ddilakonkan oleh Xu Jiao, yang merupakan seorang gadis!

Semasa pengambaran filem CJ7, Xu Jiao baru berusia 10 tahun. Kini, dia berusia 25 tahun dan dilihat sering meneroka kerjayanya pada usia yang sangat muda.

Kejayaan lakonanya melakonkan watak sebagai Dicky dalam file CJ7 telah membuka ruang kepadanya untuk meceburi industri seni dengan lebih mendalam.

Kini, beliau baru sahaja melancarkan 8hari Untuk pengetahuan, dia juga pernah menjadi pelajar di Art Center College of Design di California. Penampilannya berjaya membuatkan peminatnya terharu dan kagum.


Dedah Radio Yang Menjadi Pilihan, Ini Pesanan Fara Fauzana Buat Faizal Ismail

Sebelum ini, Murai Malaysia ada memaklumkan bahawa bekas penyampai radio,  Faizal Ismail atau lebih dikenali sebagai FBI akan kembali ke konti radio tidak lama lagi.

Faizal Ismail sebelum ini telah memberikan kejutan menerusi hantaran di Instagram bahawa dia akan kembali ke konti radio selama empat minggu bermula Isnin depan.

Faizal turut menjelaskan bahawa stesen radio yang bakal disertainya itu bukanlah stesen radio yang pernah bekerjasama dengannya sebelum ini.

Terbaru, melihat di Instagram story FBI, dia berkongsikan kepada peminat yang dia akan kembali ke satu stesen radio zayan.my.

Melihat di hantaran Instagram milik FBI, ramai yang teruja dengan kembalinya FBI dalam penyiaran radio. Tidak terkecuali juga rakan-rakan artis dan rakan-rakan radionya yang sebelum ini turut memberikan ucapan dan kata-kata semangat.

Fara Fauzana yang merupakan rakan sekerjanya dan boleh dikatakan sahabat baik FBI turut teruja dengan berita kembalinya FBI ke konti.

All the best abang…jumpa di studio nanti periksa ‘hijack’ via phone.

Di Instagram story milik Fara Fauzana, dia turut menitipkan ucapan semoga yang terbaik buat FBI tanda sokongan dan kegembiraanya dengan berita tersebut.


Kongsi Detik Bersejarah Badminton Negara, Lee Chong Wei Terkedu Dengar Soalan Anak

Kemenangan beregu negara, Aaron Chia- Soh Wooi Yik melakar sejarah sukan badminton Malaysia apabila muncul sebagai juara dunia setelah menewaskan beregu Indonesia, Mohammad Ahsan-Hendra Setiawan pada petang semalam telah mendapat reaksi dari pelbagai pihak, termasuk pemain legenda perseorangan lelaki Malaysia, Datuk Lee Chong Wei.

Menerusi hantaran di Instagram, Lee Chong Wei mengatakan bahawa sejak tahun 1977, Malaysia nyaris merangkul emas selama beberapa kali namun tidak kesampaian.

“Sejak tahun 1977, Malaysia telahpun beberapa kali merangkul emas tetapi tidak kesampaian. Peliknya, 11 negara sudahpun digelar juara tapi bukan Malaysia. Percaya tak Sweden, USA dan Singapura dah pernah juara tapi bukan negara kita.

Tapi hari ini, sejarah telahpun dibetulkan @aaronchiatengfong dan @sohwooiyik mempamerkan aksi yang menjadi kebanggan rakyat Malaysia. Terima kasih!”-Tulis Lee Chong Wei

Dalam pada itu, apa yang mencuri perhatian adalah persoalan oleh anak lelakinya Kingston yang berseloroh menggelar bapanya ‘kurang pandai’ kerana tidak memilih untuk bermain secara beregu, ketika mereka bercakap tentang detik bersejarah itu menerusi FaceTime.

“Betul, kita main doubles. Haha. Papa kurang pandai. Tak pilih main doubles.”-Kata Kingston

Selain itu, anak lelakinya itu turut bertanyakan soalan ‘panas’ kepada bapanya adakah hari ini (29 Ogos 2022) akan diberikan cuti peristiwa sempena kemenangan beregu lelaki negara itu.

“I pun ada soalan. Esok (29 Ogos) cuti tak?.”-Soal Kingston

Jelas Lee Chong Wei, dia yang berdiam diri turut berseloroh nyaris mahu bertanyakan kepada isterinya yang juga bekas pemain badminton wanita negara , Wong Mew Choo adakah Kingston dan Terrence adalah anak-anaknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Digelar ‘Si Bod*h’, PU Syed Teruk Dikecam Peminat K-Pop Selepas Mahu Halang Blackpink Ke Malaysia?

Penceramah bebas, Pencetus Ummah Syed atau lebih dikenali sebagai PU Syed sebelum ini pernah berkongsi harapan agar konsert penyanyi antarabangsa, Billie Eilish Happier Than Ever yang diadakan di Stadium Bukit Jalil pada 18 Ogos baru-baru tidak dapat dianjurkan kerana tidak memberikan manfaat kepada agama, bangsa, dan negara.

Selain itu, PU Syed turut menyatakan hasratnya yang mahu menghalang kumpulan penyanyi wanita Korea Selatan, Blackpink BORN PINK WORLD TOUR daripada melakukan persembahan di Malaysia yang dijadualkan pada 4 Mac 2023.

Hasratnya itu telah mencetuskan kemarahan orang ramai terutamanya peminat K-Pop yang turut menggelarnya ‘bodoh’ kerana membantah kehadiran Blackpink ke Malaysia kelak.

“Kau tak payah cerita tuduh Blackpink. Rasa malu la. Aku biar faham Blackpink. Kau cemburu? Kau suka dosa besar or bukan. Aku suka Korea untuk lagu.”

“Tak payah ustaz nak buang masa halang Blackpink datang ke Malaysia. Sia-sia je nanti. Benda dah confirm. Ustaz tu hanya ustaz je pun. Bukan menteri ke apa. Takde kuasa apa-apa ke atas Malaysia…”

Di akhir hantaran nya, PU Syed turut menyifatkan peminat K-Pop berkenaan ‘terlalu bersemangat’ selepas beliau melakukan bantahan untuk menghalang Blackpink daripada melakukan persembahan di Malaysia pada tahun 2023 ini.


Menguji Ciri Menarik Sony WH-1000XM5, Headphones Dengan ‘Noise Canceling’ Terbaik

Sedar atau tidak, fon kepala atau headphones tiruan memang banyak dijual pada harga berkali ganda lebih murah dari yang asli. Headphone jenama Sony tiruan antara yang banyak kita jumpa di pasaran. Ini membolehkan mereka yang ingin cuba barangan seakan Sony tetapi tidak mampu memilikinya. Atau penjual mengambil kesempatan dan menipu Si Pembeli.

Walaupun harga Fon Kepala Sony yang diklon jauh lebih murah, tapi ia sangat merugikan. Fon kepala yang asli dari Sony sudah pastinya jauh lebih berkualiti dan canggih mengikut aliran perkembangan teknologi. Salah satunya yang menjadi perhatian kami adalah fon kepala Sony WH-1000XM5 yang baru dilancarkan dalam beberapa bulan yang lalu.

Hal utama yang kami perhatikan adalah rekaannya. Ternyata, terdapat beberapa perbezaan ketara dari XM4 ke XM5.

Satu daripada perbezaannya adalah XM5 mempunyai sentuhan mewah disertai dengan peningkatan kualiti audio. Sangat sesuai untuk generasi muda masa kini. XM5 bagi kami, kualiti audio sangat baik dalam semua cara, dan XM5 boleh membisukan dunia hingar dengan cukup berkesan. Kekuatan sebenar XM5 adalah mode ANC yang terbaik dalam kelasnya setakat ini.

Jika anda tidak tahu, ANC (Active Noise Cancellation) atau pembatalan bunyi hinggar ialah ciri pada fon kepala yang boleh secara aktif membatalkan bunyi yang tidak diingini apabila kita mendengar audio. Bunyi itu tentunya bunyi yang datang dari luar (persekitaran), yang mungkin mengganggu kita apabila mendengar audio.

Lapan mikrofon dan Auto NC Optimizer pada XM5 meningkatkan pengalaman dengan memberikan sumbangan penting kepada pengurangan bunyi hingar.

Dari segi spesifikasi dan prestasi, ia sebahagian besarnya mengikut siri pendahulunya. Namun, dari segi reka bentuk XM5 mewakili konsep moden dengan perubahan reka bentuk yang ketara dilakukan.

Dengan berat 250 grams, XM5 lebih ringan daripada pendahulunya dan fon kepala ini juga dilengkapi dengan beg untuk kemudahan seharian.

Terdapat dua butang fizikal di tepi cawan telinga kiri. Pertama, NC/ambien, dan dapat menggunakan tiga ketikan butang ANC untuk mengaktifkan Spotify Tap. Ini membolehkan pengguna menghidupkan atau bermain daripada Spotify tanpa mengeluarkan telefon daripada poket.

Di samping itu, yang kedua ialah butang kuasa, pengguna boleh menggunakannya dengan menahan butang untuk mengaktifkan mod berpasangan Bluetooth. Manakala pada bahagian luar cawan telinga kanan adalah sensitif terhadap sentuhan untuk mengawal volume serta playback anda. Anda pun boleh kustom kawalan fungsi headphone atau EQ muzik anda dengan aplikasi Sony Headphone Connect. Contohnya anda boleh menambahkan atau mengurangkan bass muzik pada kesesuaian anda.

Headphone ini juga dilengkapi dengan codec LDAC untuk kualiti audio resolusi tinggi yang boleh dinikmati secara wireless. XM5 menandakan kembalinya teknologi DSEE Extreme Sony, yang mendakwa dapat membina semula audio yang hilang dengan tepat semasa pemampatan digital menjadikan muzik anda berbunyi lebih baik.

Bagi mereka yang suka membuat panggilan menggunakan fon kepala, XM5 disokong oleh Voice Pickup. Teknologi ini menggunakan 8 mikrofon beamforming & algoritma pengurangan bunyi hingar berasaskan AI untuk pengasingan bunyi yang tepat. Tidak kira di mana anda berada, anda akan sentiasa mendengar dan didengari dengan jelas.

Bagi hayat bateri, Sony XM5 mendakwa sebanyak 30 jam dengan pembatalan bunyi diaktifkan. Sementara itu, 40 jam tanpa ANC diaktifkan.

Bagi mereka yang berminat, Sony WH-1000XM5 boleh dibeli dengan harga RM1,799. Terdapat dua pilihan warna iaitu Hitam dan Kelabu Terang.

Untuk promosi terkini, Sony Malaysia akan memberi waranti tambahan sebanyak 3 bulan jika anda mendaftar di dalam program My Sony. Untuk butiran lanjut bolehlah berkunjung ke laman sesawang ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Pernah Kenal…”-Datuk Ayu Puteh Dedah Sikap Datuk Seri Najib

Penerbit Pencil Pictures And Pictures, Datuk Normashayu Puteh atau lebih dikenali sebagai Datuk Ayu Puteh tampil membuat perkongsian bersama peminat mengenai sikap bekas Perdana Menteri Malaysia, Datuk Seri Najib Razak yang telah dijatuhi hukuman penjara 12 tahun atas kesalahan pecah amanah, menyalahgunakan kedudukan dan pengubahan wang haram dana RM42 juta milik SRC International Sdn Bhd (SRC).

Menerusi Insta Stories, Datuk Ayu Puteh menceritakan bahawa dia pernah mengenali Datuk Seri Najib sebagai seorang individu yang tidak pernah menghakimi kehidupan orang lain dan pernah membantu penerbit terkenal ini suatu ketika dahulu.

“Allahu..Saya pernah kenal DSN dan dia tidak pernah menghakimi setiap kehidupan orang lain. Beliau juga pernah membantu saya pada tahun 2005. Kesusah saya ringan dan berlanjut hingga ke hari ini.

Ketika isu DSN sebagai Timbalan Perdana Menteri..-Kongsi Datuk Ayu Puteh

Tambahnya lagi, dia turut meminta orang ramai untuk menitipkan doa buat bekas Perdana Menteri agar sentiasa sihat dan dipermudahkan segala urusan.

“Kita doakan DSN sihat-sihat dan Allah memudahkan urusan beliau.

Jasa baik beliau tidak akan mungkin saya lupa kan.”-Tulis Datuk Ayu Puteh


Dikecam Netizen Kerana Tidak Bersyukur Diberi Peluang Untuk Hidup, Ini Respon Elyana!

Umum mengetahui pelakon dan penyanyi, Elyana sebelum ini telah mengejutkan industri seni apabila sembuh daripada kanser limfoma yang dihidapi sejak 11 tahun lalu.

Malah, pada awal Ogos,  Elyana juga dilihat memuatnaik fotonya yang sudah tidak mengenakan hijab di media sosial, lalu menimbulkan rasa kurang senang dalam kalangan kalangan peminat.

Terkini, Elyana dilihat memuatnaik komen seorang netizen yang berang dengannya dengan mengatakan penyanyi itu tidak mempunyai rasa syukur setelah diberikan peluang untuk masih hidup.

“Orang camni elok mampos je taktau bersyukur, Allah dah bagi sambung nyawa. Tak payah lah nak agung-agungkan minah ni!!”-Komen netizen

Tidak berdiam diri, Elyana dilihat membalas komen netizen itu dengan menitipkan doa agar dia diberikan kebahagiaan di dunia dan di akhirat.

“Semoga awak dipanjangkan umur..Dijauhkan dari segala penyakit, dimurahkan rezeki dan diberikan kebahagiaan di dunia dan akhirat.”-Balas Elyana

Siapa kita untuk menjatuhkan hukum ke atas orang lain. Doakan yang baik-baik sahaja.


Alasan Esma Daniel Tak Hadir Malam Gala Filem JUANG & AIRFORCE THE MOVIE

Jika sebelum ini, heboh aktor Datuk Adi Putra terkilan dan memilih untuk tidak hadir pada Malam Gala Mat Kilau Kebangkitan Pahlawan di Jakarta, tetapi kali ini pelakon Esma Daniel juga meluahkan rasa yang sama.

Pelakon berusia 53 tahun ini, meluahkan rasa terkilan kerana tidak  menghadiri tayangan perdana dua filem Mega iaitu JUANG dan AIRFORCEONE THE MOVIE. Difahamkan penglibatannya dalam filem ini sangat bermakna buat Esma kerana beliau diberi mandat untuk memegang watak yang penting dalam kedua-dua filem tersebut.

Tapi bukan kerana berkecil hati dengan pihak produksi, ini kerana Esma kini berada di Pakistan untuk menjalani pengambaran drama bersiri terbaru. Ketika Murai MY menghubunginya, Esma berkata walaupun pembabitannya sebagai pelakon pembantu dalam dua filem tersebut, namun dia sangat teruja dan tidak sabar untuk memperlihatkan hasil kerja terbarunya.

“Pembabitan saya dalam filem Airforce The Movie: Selagi Bernyawa dan Juang The Movie telah digalas pada 2 tahun yang lalu iaitu filem Airforce the Movie pada November 2019 dan Juang the movie pada April 2021.

Tanggungjawap sebagai pelakon pembantu kepada kedua-dua filem tersebut itu amat mengujakan saya dan saya tidak sabar untuk memperlihatkan hasil kerja terbaru khususnya untuk peminat-peminat saya.”- katanya kepada Murai MY.

Esma berkata, dia terkilan kerana tidak berkesempatan menonton sendiri buat pertama kali hasil kerjanya kerana terpaksa berlepas ke Pakistan beberapa hari sebelum malam gala.

“Penantian saya untuk bersama-sama meraikan tayangan malam gala bersama rakan-rakan artis dan tenaga produksi serta menonton sendiri buat pertama kali hasil kerja saya untuk kedua-dua filem tersebut tidak dapat saya laksanakan. Beberapa hari sebelum tarikh malam gala kedua-dua filem tersebut, saya telah berlepas ke Pakistan untuk tugasan saya yang terbaru.

Walaupun rasa sedikit terkilan kerana tidak dapat hadir untuk meraikan kedua-dua malam gala tersebut , saya amat teruja dengan tugasan baru saya iaitu sebagai salah seorang pelakon dalam Mega Drama terbitan Astro Ria yang bertajuk Akira Khan ,dimana separuh dari lokasi pengambarannya di lakukan di negara Pakistan”- tambahnya lagi

Ditanya mengenai watak yang dipegang dalam filem Airforce The Movie: Selagi Bernyawa, ini jawapan Esma;

“Dalam filem Airforce The Movie : Selagi Bernyawa, saya telah memegang watak sebagai Brigadier General Rahim Bin Ahmad. Beliau digambarkan sebagai seorang yang tegas dan tidak teragak-agak dalam membuat keputusan. Merupakan seorang juruterbang pejuang suatu ketika dahulu dan beliau amat mengutamakan kebajikan anggota anggota dibawah beliau.

Namun dalam ketegasan, beliau seorang yang mudah didekati. Sebagai Komander, beliau merupakan seorang yang tenang dalam membuat keputusan walaupun keputusan yang bakal dibuat amat sukar. Brigadier General Rahim mengetuai misi Search and Rescue dalam Op Hornbill iaitu misi menyelamat dan membawa pulang anggota Pasukan Unit Khas Udara (PASKAU) serta rakyat Malaysia yang menjalankan misi kemanusiaan yang telah terkandas di negara bergolak, Namburi.

Perwatakan Brigadier Rahim Bin Ahmad telah diilhamkan dari watak sebenar iaituLieutenant General Dato’ Zahani Bin Zainal Abidin, Commander of Air Education and Trainning, RMAF”- jelasnya

Sementara itu, dalam perkembangan lain, Esma kini sibuk menjalani penggambaran drama bersiri terbaru Mega Drama yang bertajuk Akira Khan. Katanya, pelbagai cabaran telah ditempuhi sepanjang proses pengambaran Akira Khan ini, dimana perjalanan ke lokasi di Pakistan  telah mengambil masa dua hari melalui jalan darat dari Islamabad ke Hunza Valley melalui Karokam Highway sepanjang 582 KM.

“Perkembangan terbaru dalam kerjaya saya ialah berlakon dalam drama bersiri terbaru Mega Drama yang bertajuk Akira Khan. Terbitan Astro Ria dibawah produksi SROneSdn Bhd. Saya Memegang watak Kamarul iaitu ayah kepada Akira yang dilakunkan oleh Uqasha Senrose. Kamarul telah berkahwin dengan Fareeda (Maria Farida), iaitu berbangsa Pakistan dan telah menetap bersama keluarganya di Pakistan selama 15 tahun. Kamarul menjalankan perniagaan syarikat perlancungan di Hunza  Pakistan.

“Diantara cabaran dalam watak Kamarul ialah beliau memerlukanbertutur dalam bahasa Urdu. Pelbagai cabaran telah ditempuhi sepanjang proses pengambaran Akira Khan ini, dimana perjalanan ke lokasi di Pakistantelah mengambil masa dua hari melalui jalan darat dari Islamabad ke Hunza Valley melalui Karokam Highway sepanjang 582 KM. Jalan yang dulunya dikenali sebagai Silk Route ini menyajikan panorama yang sangat indah.Ianya telah memberikan pengalaman yang mempesonakan dan mendebarkan sepanjang perjalanan kami.”- katanya.

Difahamkan kini Pakistan banjir monsun, lebih 33 juta penduduk dan 72 daerah terjejas akibat banjir yang berterusan di Pakistan yang dibawa oleh hujan monsun musim ini yang bermula pada pertengahan Jun, kata Pihak Berkuasa Pengurusan Bencana Negara (NDMA), lapor Xinhua. Ditanya bagaimana keselamatan kru dan pelakon semasa di sana, Esma berkata lokasi bencana agak jauh dari set penggambaran .

“Pada saat ini, Pakistan telah diistiharkan darurat akibat peralihan monson yang tidak dijangka. Monsun hujan di Pakistan diramalkan pada bulan Oktober dan pihak produksi tidak menyangkakan ianya telah berlaku lebih awal. Syukur, Alhamduliah, lokasi tempat kami tinggal agak jauh dari kawasan bencana dan pihak produksi telah berusaha untuk memastikan keselamatan kami sepanjang kami berada disini berada dalam keadaan selamat. Insyallah”- tambahnya lagi.

Akira Khan berdurasi satu jam , 28 episod ini yang diarahkan oleh Jamal Khan dan bakal ditayangkan pada Januari, 2023 di Astro Ria. Dibintangi oleh Uqasha Senrose, Kamal Adli, Irfan Zaini, Julia Farhana Marin, Maria Farida, Dilla Ahmad, Idzham Ismail, Razman Mahiyuddin, Safura Yaakub dan ramai lagi. Pengambaran mengambil masa 3 bulan meliputi kawasan Lembah Klang, Terengganu, Islamabad, Rawal Pindi, Naran, Hunza Valley dan Kawei di Pakistan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Tidak Mati’- Aktres Yoo Joo Eun Meninggal Dunia, Tulis Nota Sebelum Bunuh Diri

Berita sedih datang dari dunia hiburan Korea Selatan. Pelakon Yoo Joo Eun meninggal dunia pada hari ini. Berita sedih ini dikongsikan oleh Yoo Han, adiknya menerusi laman Instagram pada hari yang sama.

Walaupun tidak menyebut secara jelas punca kematian Yoo Joo Eun, Yoo Han menyebut bahawa kakaknya meninggalkan nota bunuh diri.

Dipetik dari Soompi, dalam nota itu, Yoo Joo Eun mendedahkan bahawa dia tidak mempunyai semangat untuk hidup.

Beliau kemudian meminta keluarganya supaya kekal sihat dan dapat menjalani kehidupan seperti dahulu.

“Maaf kerana meninggalkan semua orang. Terutamanya ibu, ayah, nenek, dan kakak. Isi kepala saya menjerit bahawa saya tidak boleh meneruskan hidup,” tulis Yoo Joo-eun.

“Awak mungkin rasa kosong tanpa saya, tapi saya harap awak terus kuat. Saya akan terus memerhati anda semua dari atas. Tolong jangan menangis, ia tidak baik untuk kesihatan anda,” sambungnya.

“Saya telah menjalani kehidupan yang bahagia yang lebih daripada yang saya berhak. Sebab itu, cukup bagi saya. Ini sudah cukup. Jadi sila hidup tanpa menyalahkan lagi.

“Saya tidak mati, jadi semua orang, sila hidup dengan baik. Saya harap ramai orang dipanggil ke pengebumian saya, dan saya mahu melihat semua orang buat kali pertama dalam beberapa ketika dan menyemak sesiapa sahaja yang mengalami kesukaran.

“Tuhan mengasihi saya, jadi dia tidak akan menghantar saya ke neraka. Dia akan memahami perasaan saya dan mengambil berat tentang saya pada masa hadapan. Itulah sebabnya, semua orang, jangan risau.”-

Nota bunuh diri Yoo Joo Eun didedahkan kepada umum atas kehendak aktres itu.

“Saya memuat naik ini atas permintaan Joo Eun, dimuat naik oleh kakak saya,” tulis Yoo Han dalam keterangan muat naik.

Sementara itu, jenazah Yoo Joo Eun kini di dewan pengebumian Hospital Universiti Ajou. Keranda akan dibawa keluar dari rumah pengebumian pada 31 Ogos.

Nama Yoo Joo Eun dikenali selepas membintangi drama Korea Big Forest di tvN dan Joseon Survival Period di TV Chosun.


Majlis Pra-Dengar Single Sinarku, Buah Tangan Here Comes July Buat Para Peminat

Kumpulan Here Comes July (HCJ) bakal melancarkan single berjudul Sinarku pada 2 September ini. Sejurus dengan itu, Sony Music Entertainment Malaysia menganjurkan majlis pra-dengar yang berlangsung pada Sabtu, 27 Ogos secara eksklusif buat para peminat, kenalan rapat dan rakan-rakan media.

Menurut Wan Lukman selaku vokalis HCJ, majlis pra-dengar itu tentunya membawa seribu kemanisan kepada setiap antara mereka kerana lagu Sinarku yang dicipta 10 tahun lalu, akhirnya menanti detik dilancarkan kepada umum.

“Kami sangat teruja dengan penganjuran majlis ini kerana lagu ini amat istimewa buat HCJ. Manakan tidak, lagu ini telahpun dicipta oleh kami sepuluh tahun yang lalu.

“Dalam tempoh masa 10 tahun itu, banyak perkara kami sudah lalui dengan pelbagai liku kehidupan, percintaan dan sebagainya. Semua itu dicurahkan kembali dalam lagu Sinarku ini,” katanya mewakili HCJ.

A post shared by Here Comes July (@herecomesjuly_)

Tambah Wan Lukman, dia dan anggota yang lain semestinya mahu mengekalkan peminat yang sedia ada, dan berharap agar dapat memperkenalkan karya serta nama kumpulan mereka kepada kepada lebih ramai peminat baru selepas ini.

“Kami mahukan sesuatu yang istimewa sempena pelancaran Sinarku, maka sebab itulah majlis pra-dengar ini diadakan buat para tetamu istimewa agar setiap antara mereka boleh menikmati lagu ini secara dekat bersama kami.

“Harapan kami agar dapat mengekalkan peminat yang sentiasa menyokong kami dari awal, dan mereka yang pernah dengar lagu-lagu HCJ. Selain itu, sudah tentu kami mahu kongsikan lagu ini dan perasaan kami bersama para peminat baru yang mungkin belum mengenali HCJ sebelum ini.

“Semoga ramai yang menerima baik dan suka dengan Sinarku serta lagu-lagu lain daripada HCJ,” katanya menutup bicara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Hari Lahir Yang Sama! Sharnaaz Ahmad Titip Ucapan Istimewa Buat Jebat Jayden

Tanggal 30 Ogos merupakan tarikh istimewa buat pelakon kacak, Sharnaaz Ahmad dan anak lelakinya, Jebat Jayden yang sama-sama menyambut hari ulang tahun yang sama pada hari ini.

Menerusi hantaran di Instagram, Sharnaaz dilihat turut menitipkan ucapan istimewa buat anak lelakinya yang kini sudah berusia empat tahun.

“Happy birthday my dear son. I’m getting older the same day as you. But I’m very sure my love for you is getting stronger.

Boy nak jadi kuat macam Baba. Boy, Baba kuat sebab cek..Who am i today is because of you. Thank you for giving me unconditional love every sec of your day.”-Tulis Sharnaaz

Dalam pada itu, rata-rata rakan selebriti seperti Scha Alyahya, Almy Nadia, Radin Era, Elly Mazlein dan ramai lagi dilihat membanjiri komen hantaran Sharnaaz dan turut menitipkan ucapan ulang tahun buat Sharnaaz dan Jebat Jayden.

“Happy birthdayy @jebatjayden and baba.”- Noor Nabila

“Happy birthday Jebat 🎂🎂🎂🎂🎂.”-Almy Nadia

Sekadar info, Jebat Jayden merupakan hasil perkahwinannya bersama usahawan dan kakak kepada selebriti Noor Neelofa, iaitu Noor Nabila.

Pasangan ini pernah mendirikan rumah tangga pada 31 Mac 2017 namun membuat keputusan untuk berpisah pada 9 Julai 2020 di Mahkamah Rendah Syariah Wilayah Persekutuan.


[VIDEO] Tidak Mahu Jadi Fitnah, Vida Diajak Iqbal Datang Ke Rumah?

Usahawan kosmetik, Datuk Seri Vida mendedahkan bahawa dia telah diajak oleh penyanyi dan usahawan, Iqbal Zulkefli untuk datang ke rumahnya.

Pendedahan itu dilakukan oleh Vida menerusi video yang dimuatnaik di Youtube dan hantaran di Instagram yang menjelaskan bahawa dia tidak mahu menjadi mangsa fitnah.

“Saya taknak jadi fitnah lagi. Kali ini Iqbal ajak saya datang ke rumahnya.”-Tulis Vida

Tambahnya lagi, Vida menjelaskan bahawa dia tidak lagi mahu orang ramai beranggapan dia sengaja datang ke rumah Iqbal hanya sekadar content.

“Saya tak mahu orang cakap saya sengaja datang ke rumah Iqbal untuk content semata. Patut ke saya datang ziarah ke rumah Iqbal?-Tulis Vida

Tinjauan Murai MY di ruangan komen mendapati rata-rata netizen memberikan pendapat mereka malah ada yang meluahkan rasa bosan dengan drama di antara Iqbal dan juga Vida.

“Gi jelah dengan Kacak, Cik B. Orang menjemput tu mungkin nak menjamu Dato. Nampak level hormat kat DSV B tu lain. Berkawan pun boleh. Berkahwin pun boleh.”

“Bosan la tengok drama orang tua ni, aduhh matang sikit lah woii.”

“Dah sendu balik ke apa 2 ketul ni. Nak start sinetron baru. Sudah-sudah la tu. Malu kat anak cucu.”

Sebelum ini, Murai My pernah melaporkan mengenai Iqbal yang berkongsikan di Insta Stories apabila dia cuba memenuhi permintaan DSV yang mengajaknya untuk pergi ke gimnasium pada jam 3 pagi.

Tambah Iqbal lagi, aktivitinya ke gim pada jam 3 pagi tersebut bukanlah semata untuk bersenam, tetapi lebih kepada berborak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Facebook Larang Firdaus Wong Oleh Untuk ‘Post’ Selama Sebulan?

Pendakwah, Firdaus Wong Wai Nung menafikan halaman Facebooknya telah digodam gara-gara dia tidak berkongsi sebarang hantaran. Hal ini disedari setelah ramai pengikutnya melihat Firdaus lebih kerap berkongsi pautan artikel hampir lebih dari sebulan.

“Page kena ‘hack’? Ramai sahabat yang menzahirkan kebimbangan adakah FB page saya kena ‘hack’ kerana selama hampir sebulan lebih banyak berkongsi berita dari The Merdeka Times dan jarang nampak perkongsian saya. TIDAK, page saya tidak digodam.”- tulisnya di laman facebook.

Firdaus berkata, pihak Facebook telah melarangnya untuk membuat hantaran selama 30 hari namun Firdaus tidak menyatakan puncanya.

“Saya dilarang oleh Facebook untuk post selama 30 hari. Kesemua berita dari The Merdeka Times adalah dilakukan oleh kakitangan yang mempunyai akses kepada page saya.”

Menurut Firdaus, dalam sebulan dua ini dia sangat sibuk menguruskan beberapa perkara yang sangat sangat penting sehinggakan kesempitan masa untuk berkongsi di media sosial. Katanya lagi,  tidak semua perkara dia akan ulas dan tidak semua aktiviti dia akan dikongsikan di media sosial.

“Majoriti kerja adalah di sebalik tabir yang ramai tahu dan mungkin juga tidak boleh diberitahu kepada umum. Jarang berceramah tetapi setiap ceramah perlu membuat persediaan. Belum lagi menguruskan tugasan harian Multiracial Reverted Muslims – MRM & The Merdeka Times, kes-kes akidah, murtad, mesyuarat lain dan kes-kes gangguan seksual serta serangan ideologi.”- tulisnya

Walaubagaimanapun, Firdaus berharap pengikutnya terus menyokong MRM & juga The Merdeka Times (TMT) dan berdoa agar Allah kurniakan semua termasuk dirinya mendapat kelapangan serta keberkatan masa.


Zul Ariffin Kongsi Momen Di Hadapan Kaabah, Peminat Teruja!

Salah satu video yang dimuatnaik di Instagram milik Zul Ariffin telah mencuri perhatian peminat di media sosial pelakon kacak ini.

Dalam video yang dimuatnaik Zul, pelakon ini dilihat sedang berada di Kota Mekah untuk mengerjakan ibadah umrah.

Melihat hantaran yang dikongsikan oleh Zul, pelakon ini hanya memberikan kapsyen ringkas sebagai gambaran dirinya yang berada di Tanah Suci Mekah.

Di ruangan komen, rata-rata peminat meluahkan rasa teruja melihat pelakon ini menjejakkan kaki ke Mekah, malah ada yang menitipkan doa agar mereka juga dapat pergi ke Kota Mekah untuk melakukan ibadah.

“Masya Allah..Sejuk jer mata memandang 🕋🤲🏻❤.”

“Semoga dipermudahkan urusan dan selamat menjalani ibadah umrah, semoga doa-doa Zul dimakbulkan Allah. Aaminn. ”

“Alhamdulillah & doa untuk akak kesana juga.”

Semoga Zul Ariffin memperoleh umrah yang mabrur. Sama-sama kita doakan agar kita juga dapat menjejakkan kaki ke Tanah Suci Mekah kelak..


Digelar Seperti Bet*ina Sund*l, Respon Puteri Balqis Memang Win!

Nama pelakon remaja berbakat besar, Puteri Balqis sebelum ini menjadi perhatian ramai disebabkan penampilannya yang semakin berani dan seksi.

Penampilannya itu telah menimbulkan rasa kurang senang peminat sehingga ada yang menggelarnya sebagai “betina sundal”.

“Memang macam betina sundal pon puteri balqis tu. Rupa takde, jual body je la yang mampu.”-Komen netizen

Puteri Balqis kemudian membalas komen netizen itu dengan menjelaskan bahawa dia hanya seorang manusia biasa yang terkenal dengan menjual buku dan bijak menulis puisi.

“Mana ade sundal. Biashe biashe je. Selain takde rupa dan menjual bodu, saya juga terkenal dengan menjual buku dan bijak menulis puisi.

Side income bro, nak hidup. Kang masuk Bersamamu lagi sekali, kau gak yang bising.”-Balas Puteri Balqis

Dalam pada itu, Puteri Balqis turut menjawab tuduhan netizen yang menyatakan dia pernah berjoget di khalayak ramai.

“Saya tidak pernah lagi berjoget di khalayak ramai. Ya, belum pernah. Tetapi jika diberi peluang, saya akan cuba sedaya upaya untuk berkolaborasi dengan baby shima.

Siapa tahu gelekan saya lebih padu.”-Balas Puteri Balqis

Terdahulu, Puteri Balqis pernah menitipkan pesanan buat haters yang telah mengecam ibunya suatu ketika dahulu. Tambah Balqis, dia turut mempersoalkan adakah mereka yang tidak menyukainya akan melihat mereka sebagai ahli keluarga dan bukan sebagai orang asing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramai Bayangkan Jualan Caramel Macchiato Bakal Melonjak di Starbucks

Hampir seminggu Datuk Seri Najib Razak berada di dalam penjara tetapi masih lagi trending di media sosial, ini gara-gara perkongsian dari anak perempuannya Nooryana Najwa.

Terbaharu, Nooryana menerusi laman Instagram @yananajib mengeluh bagaimana dia tidak sampai hati untuk memesan dari Starbucks kerana dia tahu bapanya pasti merindui minuman karamel macchiato kegemarannya.

Najib dijatuhkan hukuman penjara 12 tahun kerana rasuah dan kini dipenjarakan di Penjara Kajang. Susulan kisah Instagramnya yang dikongsi semalam, caramel macchiato menjadi trending nombor satu di Twitter.

Sehinggakan ada yang menyangka Starbucks di kawasan Kajang membekalkan minuman tersebut kepada Najib. Di  laman Twitter @theborneoghost menafikan berita tu dengan menyiarkan:

“Starbucks Metro Point Kajang hari ini menafikan membekalkan Penjara Kajang dengan caramel macchiato setiap petang.” Siaran itu telah ditweet semula lebih 2,133 kali dan mendapat lebih 2,908Suka.

Sementara itu, hal ini turut mendapat perhatian Bekas Ketua Pegawai Eksekutif Perbadanan Nasional Berhad (PNB) Abdul Jalil Abdul Rasheed di twitter @jalilword dengan menyindir,

“Bayangkan jualan Caramel Macchiato melonjak esok.”- tulisnya

Nooryana yang memanggil bapanya ‘Bossku’ dalam IG Stories juga berkata, mereka yang mengenalinya pasti tahu bahawa dia seorang Foodie atau ‘pencinta makanan’.

“Dan sebagai seorang anak perempuan, saya benar-benar rindu untuk membeli makanan dan memberinya makan… Saya berdoa saya dapat mengalami ini sekali lagi,” tulisnya.

Sekadar info, segelas caramel macchiato di Starbucks berharga RM16.96 untuk grande (16 auns) dan RM18.55 untuk venti (24 auns).


ISTIMEWA MERDEKA: Mechamato Tawan 65 Negara Dalam 8 Bulan!

Dari Malaysia ke seantero dunia! Itulah Mechamato, siri animasi terbaharu keluaran studio animasi tempatan; MONSTA apabila ia telah mendapat hak siaran di 65 buah negara di seluruh dunia. Selepas kejayaan animasi BoBoiBoy, MONSTA kini sedang giat melangkah lebih jauh ke persada dunia menerusi animasi terbarunya Mechamato.

Animasi Mechamato yang dilancarkan pada November 2021 menerusi saluran antarabangsa Cartoon Network Asia ini dibangunkan dengan sokongan dana dari Malaysia Digital Economy Corporation (MDEC), bertujuan untuk membantu mengeksport animasi Malaysia ke peringkat antarabangsa sekaligus menjadikan Malaysia antara pengeluar animasi utama di rantau Asia Pasifik.

“Mechamato sudah pun bersiaran di negara-negara Asia Pasifik, Jepun, Korea Selatan, Australia, Taiwan dan banyak lagi, dan selepas pengumuman rasmi siaran Mechamato bakal ditayangkan di Portugal pula pada bulan lepas, siri animasi ini terus mendapat perhatian dengan penambahan siaran di 40 buah negara baru termasuk di India, Turki, Timur Tengah dan Afrika,” kata Pengarah Pemasaran MONSTA, Faiz Zainal Aabidin.

“Kami teruja dengan pencapaian Mechamato yang terus mendunia. Dan bersempena dengan Hari Kebangsaan Malaysia yang ke-65 tahun ini, Mechamato sebagai ‘Adiwira Kita’ digambarkan bakal membakar semangat dan memberi inspirasi kepada semua untuk lebih yakin dalam kesungguhan untuk melangkah lebih jauh dalam persada antarabangsa.”

Tidak cukup dengan itu, siri animasi ini bakal menemui rakyat Malaysia menerusi lebih banyak saluran utama antaranya stesen televisyen tempatan TV9 dan TV3, penstriman NETFLIX dan saluran Youtube MONSTA bermula bulan Oktober ini. Peminat di Indonesia dan Singapura turut bakal menonton siri animasi Mechamato di pelbagai rangkaian utama negara-negara tersebut bermula pada bulan yang sama.

Tonton siri animasi Mechamato sekarang di saluran Cartoon Network Asia, HBO GO, Astro Prima dan di aplikasi Astro Go. MONSTA ingin mengucapkan selamat Hari Kebangsaan ke-65 dan Hari Malaysia ke-59 kepada semua, mari bersama-sama meletakkan nama negara di pentas dunia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Bersesak Naik Lrt, Aliff Syukri Kongsi Momen Hadir Sambutan Hari Kebangsaan 2022

Usahan kosmetik terkenal, Datuk Seri Aliff Syukri membuat perkongsian di media sosial mengenai pengalamannya sekeluarga menghadiri sambutan Hari Kebangsaan yang berlangsung di Dataran Merdeka semalam.

Kongsi Aliff, dia akui banyak dugaan yang harus dihadapi oleh mereka sekeluarga untuk menghadiri sambutan Hari Kebangsaan 2022 itu.

“Inilah hari merdeka kami sekeluarga. Banyak betul dugaan nak pergi perarakan hari merdeka di Kuala Lumpur. Kami sekeluarga membuat keputusan untuk tidur di rumah kami di Pavilion Bukit Bintang.

Rancangannya nak keluar awal pagi untuk mengelakkan kesesakan tetapi maklumlah ramai, banyak ragam ada yang tak nak bangun, ada yang menangis jadi sudahnya 6.00 pagi baru kami keluar.”-Kongsi Aliff

Akui terkejut dengan kehadiran ratusan ribu pengunjung yang turut membanjiri Dataran Merdeka, Aliff Syukri menitipkan rasa lega diberi peluang untuk mendapat tempat untuk duduk walaupun tiba agak lewat.

“Ya Allah ramainya Allah sahaja yang tahu sampai nak bernafas susah, panas dan sampai nak bergerak pun tak boleh. Nasib baik saya diberi peluang duduk depan walaupun datang agak lewat jam 6.30 pagi.”-Kongsi Aliff lagi

A post shared by Aliff syukri kamarzaman (@aliffsyukriterlajaklaris)

Walaubagaimanapun, Aliff Syukri mengatakan bahawa ia adalah momen bermakna buat mereka sekeluarga dan rakyat yang mahukan kemajuan dan kedamaian.


Bermula Sebagai Sukarelawan, Ogy Kini Mengarahkan Filem Untuk Yayasan Ammirul Ummah

Seniwati berpengalaman besar dalam dunia seni, Ogy atau nama sebenarnya Fauziah Datuk Ahmad Daud muncul dengan filem pendek pertama arahannya sepanjang tempoh 50 tahun berkecimpung dalam dunia seni yang diberi judul Aidil & Atok.

Mengakui kini lebih gemar mengarahkan filem bergenre islamik, Ogy diberi mandat oleh Yayasan Ammirul Ummah untuk menghasilkan sebuah filem pendek, manakala penulisan skrip mendapat sentuhan dari Slen Fadzil.  Filem pendek ini disiarkan di laman Youtube Fatijja TV sebuah saluran yang menyajikan pengisian Islamik.

Semasa temubual bersama Ogy di majlis pratonton di Pawagam Mini P Ramlee, FINAS, Hulu Kelang, dia berkata kerjasama  dengan Yayasan Ammirul Ummah bermula sejak dua tahun lalu apabila dia dipelawa sebagai sukarelawan untuk pertubuhan bukan kerajaan itu.

“Asalnya mereka mengundang saya menjadi sukarelawan sejak dua tahun lalu, kemudian membuat hantaran di media sosial tentang misi dan aktiviti kebajikan mereka. Tapi saya rasa macam agak biasa setakat review kerana saya melihat sebagai seorang penonton. Lain jadinya, kalau kita paparkan misi dan kegiatan kebajikan mereka menggunakan platform filem. Alhamdulillah, cadangan saya diterima. Ini baru dua, saya ada sembilan projek filem yang belum dibuat, semuanya 11.”- katanya kepada media.

Bertanya lebih lanjut mengenai filem pendek ini, Ogy berkata filem pendek Aidil & Atok ini merupakan pendidikan dan kebajikan (Dakwahtainment).

“Aidil & Atok ini merupakan pendidikan dan kebajikan (Dakwahtainment) bagi mendekati masyarakat menerusi seni dan media sosial. “Aidil & Atok” menyelitkan elemen kasih sayang dalam kekeluargaan serta pembentukan akhlak murni seawal usia kanak-kanak.”- katanya.

Lebih menarik, Aidil & Atok dibarisi pelakon hebat seperti Zaidi Omar, Aiman Badrul dan Alexander Zulkarnain. Aidil dalam filem  ini merupakan contoh kanak-kanak yang mendapat didikan yang sebaik-baiknya daripada Atoknya itu selepas menjadi anak yatim piatu. Aidil juga diberi hidayah untuk berbakti kepada arwah ayah dan ibunya dalam cara yang mudah. Segala perbuatan Aidil itu mampu dikesan oleh Atuknya yang begitu tersentuh dan terharu dengan pengorbanan Aidil.

Filem pendek berdurasi 15 minit ini dapat ditonton di saluran YouTube Fatijja TV sejak 30 Ogos lalu.

Orang ramai yang ingin menyalur sumbangan untuk projek amal Yayasan Ammirul Ummah boleh salur ke akaun Maybank (563019271201) dan CIMB Bank (8603338218.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Isu Sentuh Wajah Lelaki, Masya Masyitah Ditegur Netizen Isu Tak Tutup Aurat?

Penyanyi muda, Masya Masyitah sebelum ini pernah menjadi bualan ramai di media sosial selepas memuatnaik sedutan muzik video terbaharunya yang memaparkan dia menyentuh wajah model lelaki.

Terbaru, penyanyi ini sekali lagi mendapat perhatian netizen selepas berkongsi fotonya yang mengenakan selendang hingga menampakkan lehernya.

“Enjoy the journey of life and not just the endgame.”-Kapsyen Masya Masyitah di Instagram

A post shared by 玛莎 Masya Masyitah (@masyitah_masya)

Ekoran itu, segelintir netizen seakan cuba mengingatkan bahawa leher adalah aurat wanita yang harus ditutup.

“Shawl tu panjang, tutup leher tu cukup 2 kali lilit pun panjang lagi tu.”

“Style- style jugak, aurat leher tu tutup lah.”

“Makin lama makin terbuka sadiss jenis-jenis baru nak up.”

“Ini tak lama lagi free hair jugak ni karang hahaha makin kurang kainnya.”

“Cantik dah cantik, tapi jangan la tunjuk semua kecantikan pada orang lainyang bahagian aurat tu. Leher tu bukan salah satu aurat yang patut tutup ke. Nanti kalau peminat tegur takleh terima, akan kata dosa pahala, kubur masing-masing. Kalau dah gitu jangan post kat sini la.”

Bagaimanapun, Masya Masyitah sehingga kini dilihat tidak memberikan sebarang respon atau kenyataan berhubung teguran yang diberikan oleh netizen terhadapnya.


‘Tinggalkan Islam!’- Peminat Kecewa Dengan Tindakan Shah Rukh Khan

Shah Rukh Khan sekali lagi mencuri perhatian orang ramai apabila dia ditangkap memuat naik posting terbaru di akaun media sosial Instagram miliknya. Kerana, dia yang beragama Islam memuat naik patung Ganesha, dewa bagi penganut Hindu. Jadi, apakah reaksi netizen terhadap perkara ini?

Raja Bollywood ini menunjukkan patung Ganesha, dewa berbadan manusia tetapi berkepala gajah. Jangan lupa bahawa patung itu diletakkan di atas meja dengan persembahan berupa kalung bunga, dan makanan yang mengelilingi patung itu.

Ternyata, pada 31 Ogos 2022, Shah Rukh Khan meraikan sambutan Ganesha. Dia yang beragama Islam menyertai sambutan itu bersama isterinya, Gauri Khan yang beragama Hindu.

“Ganpatiji dialu-alukan pulang oleh si kecil dan saya….pembelajarannya, melalui kerja keras, ketabahan & kepercayaan kepada Tuhan, anda boleh hidupkan impian anda. Selamat Hari Ganesh Chaturthi kepada semua.” tulis Shah Rukh Khan di Instagram @iamsrk.

Gambar patung Hindu itu bukan sekali dua yang dilakukan Shah Rukh Khan. Sebelum ini, dia turut dikatakan memuat naik patung Ganesha dan memberi salam serta restu daripada Dewa Ganesha.

Selepas memuat naik semula posting patung Hindu, Shah Rukh Khan sekali lagi dikecam dan mempersoalkan agamanya. Kerana, dalam Islam, diketahui tidak boleh menyembah unsur dalam agama lain. Sejurus itu, netizen mula mengkritik Shah Rukh Khan dan mempersoalkan agamanya.

“Astafiruglah,” tulis netizen
”Bro, kamu adalah Muslim,” sindir netizen
”Ini terlalu lalai, kamu adalah muslim, berdirilah pada kebenaran,” sambung netizen

Walaubagaimanapun, Shah Rukh Khan tidak membalas mana-mana komen berkaitan hal agama di laman media sosialnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Wanita Dambaan Syurga..”- Foto Lisa Surihani & Yusry Cetus Rasa Teruja Peminat!

Hantaran terkini pelakon, Lisa Surihani  menerusi akaun Instagram telah mencetuskan rasa teruja peminat selepas berkongsi foto bersama suaminya yang juga pelakon dan pengarah terkenal, Yusry Abdul Halim.

Dalam foto berkenaan, Lisa kelihatan tersipu-sipu malu untuk menatap wajah suaminya ketika duduk bersebelahan.

“Memo pertama: pandang each other, saya dah fail dah. Memo kedua: k berlaga pipi, tak sampai pulak.”-Tulis Lisa di Instagram.”

Tinjauan Murai MY di ruangan komen mendapati rata-rata netizen meluahkan rasa teruja melihat pasangan suami isteri itu malah ada yang menitipkan doa agar perkahwinan Lisa dan Yusry sentiasa diberikan kebahagiaan hingga ke Jannah.

“MasyaAllah semoga keluarga Lisa dan Yusry selalu dalam jagaan Allah SWT. U are always beautiful inside and out.”

“Wanita dambaan syurga..Semoga terus istiqomah atas jalan kebaikan. Aamin ya rabb.”

Sekadar info, Lisa Surihani dan Yusry Abdul Halim telah mendirikan rumah tangga pada 23 Februari 2012. Pasangan ini juga dikurniakan tiga orang cahaya mata iaitu Yahaira Leanne. Yusof Leonne, dan Yunos Laith.


“Terlalu Banyak Perkara Berlaku…” – Elica Paujin Berehat Seketika Dari Media Sosial

Penyanyi Elica Paujin membuat keputusan untuk berehat seketika dari media sosial atas faktor kesihatan.

Perkara itu dimaklumkan sendiri oleh juara Big Stage 2022 itu menerusi ruangan Instagram Story di akaun miliknya malam tadi.

“Helo semua, harap anda mengharungi hari yang indah.

“Terlalu banyak perkara berlaku sejak kebelakangan ini. Saya berjuang dengan hidup saya untuk beberapa bulan ini dan perlahan-lahan tenggelam dalam lautan pemikiran sendiri.

“Saya membuat keputusan untuk berehat seketika dari media sosial atas faktor kesihatan yang teruk. Saya akan kembali apabila saya rasa lebih baik. Maafkan saya,” coretnya.

Sementara itu, di profil Instagramnya, Elica hanya meninggalkan dua perkongsian untuk dipaparkan iaitu foto hitam putih dirinya terbaring diikuti entri menunjukkan kata-kata pesanan.

“Jangan pernah nilai seseorang tanpa mengetahui kisah penuh, anda mungkin rasa anda faham, tapi sebenarnya tidak,” tulisnya.

Bagaimanapun, perkongsian kata-kata itu dimuat naik Elica pada 25 November 2019.

Semoga keadaan Elica bertambah baik dan cepat kembali untuk terus berkongsi perkembangan di media sosial buat para peminat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


UNBOXING SAMSUNG Galaxy Z Flip 4: Apa Perbezaannya Dengan Z Flip 3?

SAMSUNG Galaxy Z Flip 4 bukan sahaja telefon pintar lipat yang semakin canggih kerana spesifikasi yang dipertingkatkan, tetapi juga telefon fesyen kerana pelbagai pilihan warna yang disediakan kepada penggunanya. Z Flip 4 ditawarkan dalam empat warna iaitu Graphite, Pink Gold, Blue dan Bora Purple pada harga bermula RM 4,099. Manakala Bespoke Edition yang boleh diubahsuai dan dipilih warna, hanya terdapat di laman web Samsung Malaysia pada harga bermula RM4,599.

Pada pandangan pertama, Z Flip 4 mempunyai reka bentuk yang hampir serupa dengan generasi sebelumnya,  Z Flip 3. Walau bagaimanapun, jika anda melihat dengan teliti,  Z Flip 4 mempunyai engsel yang lebih tipis dan bezel yang lebih nipis.

Walau bagaimanapun, Z Flip 4 mempunyai berat sedikit lebih berat (4 gram lebih berat daripada Z Flip 3) kerana kapasiti baterinya yang lebih besar (3,700 mAh). Manakala bateri Z Flip 3 pula berkapasiti 3,300 mAh.

Samsung  Z Flip 4 ini mempunyai badan yang lebih slim daripada Galaxy Z Flip 3, sebanyak kira-kira 1.2mm. Selain itu, apabila dilipat, dimensinya juga 1.5mm lebih kecil dan mempunyai bezel hanya 71.9mm.

Unit yang kami dapat ialah warna biru tua. Kotak jualan itu sendiri kini tidak mempunyai huruf ‘Z’ seperti generasi sebelumnya. Hanya ada perkataan ‘Flip’ dengan paduan latar belakang hitam dan kelabu.

Di dalam kotak jualan terdapat 1 unit telefon pintar, kabel data/pengecas (tanpa kepala pengecas), ejector SIM, dan buku manual serta kad jaminan.

Di sebelah kanan bodi  Z Flip 4 5G, anda akan menemui butang kuasa dan butang adjust volume. Kemudian di sebelah kiri terdapat slot kad SIM.

Jika di lihat ke bahagian bawah bodi, disematkan port USB jenis C, gril pembesar suara dan dua lubang mikrofon. Kemudian di atas bodi hanya terdapat satu lubang mikrofon.

Apabila dibuka, Z Flip 4 mempersembahkan skrin 6.7 inci dengan panel 2X Dynamic AMOLED, resolusi 2,640 x 1,080 piksel dan penyesuaian 1~120Hz. Kualiti gambar tidak perlu ditanya lagi.

Lubang tebuk kecil di bahagian atas merupakan kamera swafoto 10MP F/2.4 untuk panggilan video.

Sebagai peranti yang sering dilipat, Samsung mendakwa telah meningkatkan ketahanan Z Flip 4. Bodi dibaluti Gorilla Glass Virtus + dengan bingkai aluminium amor, engselnya telah melepasi ujian ketahanan 200 ribu kali ganda.

Dan, Murai MY merasainya. Apabila dibuka atau ditutup, engsel terasa kukuh. Walau bagaimanapun, proses membuka dan menutup itu sendiri adalah begitu mudah.

Z Flip 4 dikuasakan oleh pemproses Snapdragon 8 Plus Gen 1 dan dilengkapi dengan 8GB RAM bersama-sama dengan pilihan storan 128GB, 256GB atau 512GB.

Secara keseluruhan, Samsung memberikan penampilan Galaxy Z Flip 4  lebih baik untuk meningkatkan keselesaan penggunaan. Perubahan besar berlaku pada bahagian dalam, menjadikan Galaxy Z Flip 4 berkuasa dan prestasi pantas. Tetapi penilaian ini harus diperkukuhkan dengan ujian yang lebih mendalam. Jadi tunggu review penuh Galaxy Z Flip 4 di Murai MY.


Mia Lateefa & Ismail Izzani Ada Sesuatu Yang Istimewa?

Penyanyi pop, Mia Lateefa sekali lagi menghangatkan persada muzik Malaysia dengan kemunculan single terbaharunya yang mengasyikkan berjudul ‘Kau Tahu’, turut menampilkan penyanyi remaja terkenal tanah air, Ismail Izzani, hasil ciptaan mereka berdua dengan komposer ternama seperti Mingaling, Ezra Kairo dan Amir Hasan, manakala terbitan oleh Deep Faith Entertainment.

“Syukur kehadrat Ilahi kerana dengan izin-Nya sekali lagi saya diberi peluang untuk mempersembahkan sebuah lagi karya istimewa buat pendengar muzik masa kini.

“Saya masih lagi dalam fasa bereksperimentasi dengan muzik dalam pencarian ‘bunyi’ sebenar saya di mana saya akan menghabiskan masa di studio bersama rakan seperjuangan dan guru muzik untuk bertukar-tukar pendapat serta idea, jika bukan itu saya akan lebih fokus terhadap penjagaan fizikal dan juga kesihatan mental,” jelas gadis jelita berdarah kacukan Melayu-New Zealand ini, yang berumur 20 tahun.

Impian Mia untuk berkolaborasi dengan penyanyi lain akhirnya diperkenankan setelah diidamkannya sekian lama, jelasnya;

“Sudah lama saya menunggu peluang sebegini kerana dapat meluaskan portfolio saya sebagai seorang penyanyi serta mencuba sesuatu yang baharu.

“Dan sudah tentunya Ismail adalah pilihan saya kerana kami sudah lama mengenali satu sama lain dan sama-sama membesar dan berevolusi dengan muzik. Bagi saya, dia adalah di antara penyanyi muda terbaik dan berbakat tanah air, jadi it’s a no-brainer kenapa saya memilih dia,” katanya.

Menurut Ismail pula, dia menerima tawaran Mia untuk bekerjasama dalam lagu tersebut tanpa berfikir panjang.

“Pada mulanya Mia menghubungi saya menyatakan hasratnya untuk berkolaborasi dalam sebuah single, dan tanpa berfikir panjang saya terus bersetuju kerana ini adalah idea bernas dan tidak rumit untuk bekerjasama dengannya.

“Saya mula mengenali Mia sejak tahun 2015 lagi dan sudah pun menganggapnya seperti adik sendiri, ketika di usia muda lagi dia mempunyai bakat yang semulajadi. Apa yang boleh saya katakan di sini, Mia seorang yang rajin berusaha dan akan memperuntukkan masa untuk mempelajari sesuatu, contohnya seperti tarian, kalau boleh saya simpulkan di sini, fun dan kelakar, itulah Mia!

Single Kau Tahu merupakan adaptasi dari pengalaman Mia sendiri yang diolah ke dalam lirik.

“Saya jenis orangnya kalau sayangkan seseorang akan curahkan segala perasaan dan cuba berusaha yang terbaik demi individu tersebut.

“Lagu ini menceritakan tentang curahan kasih sayang terhadap kekasih namun ianya tidak dihargai atau hanya dibalas sekadar sahaja,” ujarnya.

Jika pendengar amati, lagu yang berdurasi 4:27 minit ini jelas mengangkat irama R&B yang menjadi intipati
keseluruhan karya ini, mungkin pendekatan yang agak berani ditampilkan oleh penyanyi muda ini, namun ada tarikannya tersendiri seperti rangkap rap yang dinyanyikan oleh Ismail menambah variasi dinamik sekaligus melengkapkan Kau Tahu.

Video muzik (MV) yang dilancarkan serentak memaparkan visual mengasyikan ibarat dalam sebuah dunia khayalan ciptaan Mia.

“Saya mahu penonton terpesona dengan ‘rasa’ MV Kau Tahu melalui tarian yang dibawakan saya dan Mael, seakan berada dalam dunia sendiri tanpa menghiraukan apa kata orang luar,” jelasnya.

Bidang tarian sememangnya sebati dengan diri Mia dan cintanya pada bidang itu tiada bersempadan, namun melalui nyanyian ditemukannya semangat yang baharu dan perjalanan seninya seakan cerah seperti merentasi bintang di galaksi.

“Muzik adalah medium terbaik buat saya untuk meluahkan apa yang terbuku di hati, saya dapat ceritakan apa yang terpendam dan mempelajari banyak perkara baharu dalam kehidupan dari mereka yang mencorakkan
perjalanan seni saya.

“Semoga semua yang mendengar Kau Tahu akan terhibur dan menari bersama rentaknya serta jangan lupa selami maksudnya kerana saya pasti ramai di luar sana pernah mengalami situasi yang sama. Jadikan pengalaman lalu pengajaran buat kita untuk lebih kuat kehadapan,” katanya lagi.

Lagu ‘Kau Tahu’ boleh dimuat turun di iTunes dan boleh juga dijadikan sebagai nada dering panggilan menerusi
ke semua syarikat telekomunikasi tempatan serta boleh didengar dan nikmati pada bila-bila masa melalui aplikasi penstriman atas talian seperti Joox, KKBox, Spotify, Deezer, Apple Music dan juga YouTube Music.

Manakala MV pula boleh di tonton secara ekslusif pada tarikh yang sama di saluran YouTube Mia Lateefa Keyte.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Teringat Pengalaman Pernah Ditahan Polis, Aliff Syukri Mohon Jangan Keji Najib & Rosmah

Usahawan terkenal, Datuk Seri Aliff Syukri menasihati orang ramai agar tidak menghina atau mengkeji Datuk Seri Najib dan isterinya Datin Seri Rosmah Mansor secara melampau ekoran hukuman undang-undang yang diterima mereka.

Aliff yang turut mengimbas pengalaman pernah ditahan polis suatu ketika dahulu, yakin bahawa setiap manusia belum tahu tentang ujian bakal ditempuh pada masa akan datang.

“Dugaan Najib dan Rosmah di hujung usia, jangan mengkeji dan menghina melampau. Cuba bayangkan itu mak ayah kita, lagipun dugaan kita nanti tak tahu lagi macam mana.

“Saya nak cerita sikit, dulu saya pernah naik kereta polis dan ditahan polis untuk siasatan kes yang saya tidak bersalah. Itupun saya tak mampu tidur dan kencing sebab ketakutan dan malu, malah itu adalah momen yang tak dapat saya lupakan sepanjang hidup saya.

“Ini pulak kes seperti Datin Seri Rosmah dan Datuk Seri Najib, saya tak dapat nak bayangkan perasaan itu jika saya di tempat mereka. Saya bukanlah penyokong tegar mereka dan bukanlah membenci mereka, tetapi ambil sebagai iktibar buat kita,” coretnya di Instagram.

A post shared by Aliff syukri kamarzaman (@aliffsyukriterlajaklaris)

Menjengah ruangan komen, rata-rata netizen berkongsi pendapat berbeza, ada yang bersetuju dengan pendapat Aliff, ada juga sebaliknya.

Terdahulu AWANI melaporkan, Mahkamah Persekutuan telah mengekalkan sabitan dan hukuman 12 tahun penjara serta denda RM210 juta terhadap bekas Perdana Menteri, Datuk Seri Najib Razak yang didapati bersalah berhubung penyelewengan dana RM42 juta SRC International Sdn Bhd.

Manakala untuk kes Rosmah, Mahkamah Tinggi semalam telah menjatuhkan hukuman penjara 10 tahun bagi setiap pertuduhan, dan denda RM970 juta ke atasnya berhubung kes rasuah berkaitan projek solar hibrid bernilai 1.25 bilion untuk 369 sekolah luar bandar di Sarawak.


“Janganlah Kita Gembira Atas Kesedihan Orang Lain” – Zarina Zainuddin Harap Najib & Rosmah Kuat

Pelakon Zarina Zainuddin mendoakan yang baik-baik buat bekas Perdana Menteri, Datuk Seri Najib Razak serta isterinya, Datin Seri Rosmah Mansor yang dijatuhi hukuman undang-undang baru-baru ini.

Menurut Zarina, dia juga merupakan seorang ibu, isteri, dan seorang anak yang masih mempunyai ibu bapa.

“Saya doakan yang baik-baik buat pengakhiran insan yang dipilih Allah ini, ujian hidup mereka sungguh berat untuk melaksanakan dan memuaskan hati semua orang pun berat, apatah lagi diri sendiri. Kita bukanlah sesiapa nak menghakimi orang lain.

“Apa yang kita nampak dengan mata kasar kita yang rakus menuduh mencela itu dan ini. Allahuakbar semoga mereka diberi kesihatan yang baik dalam menuju ke syurga. Allah maha pengampun dan maha mengasihani, janganlah kita gembira di atas kesedihan orang lain. Stay strong Datuk Seri Najib dan Datin Seri Rosmah Mansor,” kongsinya di Instagram.

Meninjau ruangan komen, rata-rata netizen berkongsi pendapat berbeza, malah ada juga yang mengakui pernah berasa marah terhadap pasangan bekas pemimpin itu namun kini berasa kasihan atas dasar keprihatinan.


Fazley Kongsi Potongan Surah Di Instagram , Selebriti & Peminat Faham Apa Yang Ingin Disampaikan

Penyanyi dan cef selebriti, Datuk Fazley Yaakob sering berkongsi kisah romantik bersama isteri tercinta, Datin Azrene Soraya. Rata-rata peminat suka melihat perkongsian momen-momen manis Fazley saat bersama isteri dan keluarga.

Terbaru, Fazley berkongsi video dia memegang erat-erat tangan isterinya di Instagram peribadinya @fazleyyaakob.Dalam video itu dia menunjukkan sokongan dan memberi semangat kepada isteri tersayang. Tidak menyatakan lebih terperinci mengenai video tersebut namun Fazley meletak sepotonng ayat Al-Qur;an dari surah Al-An’am di ruangan kapsyen.

“Dan telah sempurna firman Tuhanmu (Al-Qur’an) dengan benar dan adil. Tidak ada yang dapat mengubah firman-Nya. Dan Dia Maha Mendengar, Maha Mengetahui”- tulisnya di ruangan kapsyen

Fazley juga meninggalkan kata-kata romantis, dan kebiasaannya dia memanggil isterinya dengan nama manja iaitu Adik.

“Saya sayang awak, Adik Sayang @azrene_ahmad”

” Saya sayang awak dan anak-anak kita juga”- tulisnya

Walaupun hanya berkongsi video dan potongan ayat Al-Qur’an, namun ramai yang faham dengan yang Fazley cuba sampaikan melalui hantaran ini. Lebih-lebih lagi potongan ayat Al-Qur’an itu mengenai soal kebenaran dan keadilan. Ia seolah-olah menggambarkan berita keputusan Mahkamah yang melibatkan orang ternama dan terkenal semalam.

“Akak sangat memahami maksudmu yang tersirat di hatimu”- komen dari Penerbit , Raja Azmi

” Allah sayang kak @azrene_ahmad, Semoga di permudahkan segala urusan dan diberikan ketabahan dan kesabaran”- tulis penyanyi, Bienda

Walaupun perkongsian Fazley tidak ditujukan kepada sesiapa, namun pengikutnya di Instagram telah membuat andaian masing-masing.

Sekadar info, Fazley dan Azrene mendirikan rumah tangga pada 7 November 2007, pasangan itu dikurniakan empat orang cahaya mata. Sebelum ini, Fazley pernah berkongsi di instagramnya bahawa kehidupannya ketika di awal pernikahan bersama Azrene tidaklah semudah yang disangka .Kisah pengorbanan isterinya itu diungkapkan Fazley menerusi satu status Instagram miliknya berkenaan bersempena ulang tahun perkahwinan mereka.

Menurut penyayi lagu Asmara Ini itu, isterinya sewaktu berkahwin tinggal sehelai sepinggang manakala Fazley juga ketika itu bukanlah boleh dikatakan hidup dalam keadaan yang senang.

Kita doakan yang baik-baik untuk Fazley dan keluarga. Amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Contoh Yang Baik!” – Ramai Puji Fazley Mop Lantai, Cuci Muntah Anak Di Kedai Serbaneka

Selebriti dan usahawan popular, Datuk Fazley Yaakob berkongsi potongan video lama ketika dia mengemop lantai di sebuah kedai kerana anaknya, Fierudz Fazley termuntah.

Video itu dimuat naik menerusi entri di akaun Instagramnya, lalu mendapat perhatian ramai netizen.

“Piyush termuntah di kedai? masih saya ingat masa ini, @fierudzfazley masih kecil lagi, tak ingat apa yang dia makan, terus termuntah masa sampai di kedai.

“Kelam kabut saya saya pinjam baldi dan mop dari kedaii tu, nak marah kesian dan dalam masa sama, yang muntah itu anak saya, takkan lah saya biar pekerja kedai yang bersihkan, kalau korang, korang buat apa?” tulisnya.

Di ruangan komen, rata-rata netizen memuji sikap Fazley dan menyifatkan perbuatan itu sebagai satu contoh yang baik kepada orang lain.

“Kejadian yang jarang berlaku, kalau orang lain dah keluar tinggalkan saja staff yang akan buat, respect Datuk!

“Mulianya pekerti Dagtuk dan beri contoh yang baik buat anaknya juga masyarakat,” antara yang dicoret netizen.

A post shared by Dato' Fazley Yaakob (@fazleyyaakob)

Apapun, siapapun kita, sentiasalah bersikap baik dan bertimbang rasa antara satu sama lain.


‘Bodoh Giler’- Ramai Selebriti Bengang Dengan Tindakan Bank Minta Pesakit Lumpuh Datang Ke Bank

Baru-baru ini, media tempatan melaporkan mengenai seorang wanita kecewa dengan layanan kakitangan dan sistem sebuah bank tempatan yang dikatakan tidak mesra pelanggan serta menyusahkan. Katanya, dia terpaksa ‘mengangkut’ ibunya yang kini terlantar di atas katil menggunakan ambulans untuk ke bank bagi proses penukaran kad mesin pengeluaran wang automatik (ATM) yang baharu.

Wanita ini berkongsi gambar-gambar semasa membawa ibu ke Bank dengan ambulance, dan kini tular di media sosial. Lebih mengejutkan, wanita ini berkata pihak bank memberitahu bahawa tiada cara lain untuk memperbaharui kad ATM dan dia perlu membawa ibunya ke bank.

Kejadian ini menimbulkan kemarahan netizen sehinggakan beberapa orang selebriti turut terpanggil untuk memberikan komen. Pelakon Datuk Fizz Fairuz mempersoalkan tindakan bank dan berharap isu sebegini tidak berulang dan ada penyelesaian yang baik.

“Allah.. takkan tiada cara lain untuk bank datang rumah,  ini bukan sebab apa, memang terlantar kot.. harap bank-bank semua ada kan 1 cara macam mana membantu kes mcm ni, benda boleh buat kot.. takkan lah….”- tulisnya di ruangan kapsyen.

Di ruangan komen, terlihat beberapa selebriti tempatan seperti Emelda Rosemila dan Azza Elite bersetuju dengan apa yang di suarakan oleh Fizz Fairuz.

“Mudah mudahan Allah permudahkan segala urusan kita . Mudah Mudahan andai kata terjadi pada diri ku Allah mudahkan dan Ada budi bicara”- kata Azza Elite.

Dipetik dari Kosmo, wanita ini terpaksa menanggung kos yang tinggi dan menyifatkan bank tidak bertimbang rasa menangani masalah ini.

“Kos yang terpaksa saya keluarkan sendiri bukan percuma, ada juga bank yang tidak ada timbang rasa dekat orang sakit,” luahnya.

Dikalangan netizen, ramai yang mengangga tindakan bank ini begitu ‘kejam’, malah ada juga yang berkongsi pengalaman yang sama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menarik! Jom Nikmati Drama Dan Filem Terhebat Korea Di Astro Pada September Ini

Pada September ini, peminat hiburan Korea boleh menikmati lebih banyak drama, filem, dan program pelbagai Korea serta berhibur dengan penceritaan menarik tentang persahabatan, percintaan, komedi, misteri yang menyeramkan dan drama kekeluargaan di Astro, menerusi tvN (Saluran 395 HD), ONE (Saluran 393 HD), K-Plus (Saluran 396 HD) dan tvN (Saluran 416 HD).

Peminat boleh menantikan tayangan perdana drama dan filem Korea, termasuk:

Peminat juga boleh berhibur dengan program-program pelbagai yang menarik, seperti:

Bagi peminat drama berunsur seram dan misteri, anda boleh menyaksikan drama seperti berikut;

Peminat juga boleh strim episod-episod yang disediakan, pada bila-bila masa, di mana jua menerusi On Demand dan Astro GO. Untuk maklumat lanjut, layari content.astro.com.my.


Tidak Munculkan Diri Hampir Setahun! Kaka Azraff ‘Hilang’ Ke Mana?

Juara AJL ke-35 abadikan kehilangan orang tersayang dalam single terbaharu bergenre pop unik sarat dengan mesej mendalam.

Bila disebut tentang kehilangan orang tersayang buat selamanya, pasti kerinduan itu terlalu dalam. Episod kehilangan ayah tercinta ketika umur baharu sahaja menginjak 10 tahun, kemudian nenek tersayang yang menjadi tulang belakang dan disusuli pula sahabat karib yang sering menemani waktu susah dan senang bukanlah perkara mudah.

Namun buat penyanyi wanita popular tanah air yang merupakan juara Anugerah Juara Lagu (AJL) ke-35 menerusi lagu ‘Gila’, Kaka Azraff bangkit dari kesedihan lampau dengan karya terbaharunya berjudul ‘HILANG’ hasil ciptaan komposer terkemuka, Omar K bersama Ezra Kong, dan diterbitkan oleh label rakaman terunggul, Warner Music Malaysia.

Menurut Kaka, dia yang tidak munculkan diri hampir setahun dengan mana-mana single kerana memerlukan masa untuk memproses segalanya.

Selepas kehilangan nenek tersayang dan sahabat rapat yang banyak membantu dalam kerjaya seni, dia seakan kehilangan arah dan semangat untuk terus berkarya.

Lagu ‘HILANG’ persembahan Kaka merupakan pengubat jiwa bagi dirinya yang ‘hilang’ dek kerana kehilangan individu penting dan dicipta begitu puitis sekali dengan melodi yang unik.

Idea di sebalik pembikinan lagu ini datangnya dari Kaka sendiri yang mengabadikan kehilangan orang tersayang dalam sebuah karya buat mereka yang telah pergi untuk selamanya.

Pada single kali ini, pendengar akan terpesona dengan alunan muzik pop yang diadun bersama elemen tradisional yang diberi nafas baharu yang segar dan moden. Kaka sering menampilkan muzik baharu dan unik yang jarang didengar namun senang ‘ditangkap’ oleh peminat muzik.

Lagu ‘HILANG’ boleh dimuat turun di iTunes mulai 2 September 2022 dan boleh juga dijadikan sebagai nada dering panggilan menerusi ke semua syarikat telekomunikasi tempatan serta boleh didengar dan nikmati pada bila-bila masa melalui aplikasi penstriman atas talian seperti Joox, KKBox, Spotify, Deezer, Apple Music dan juga YouTube Music.


Menarik! Jom Cuba Pizza Hut Looooooooong Party Box Berserta Tawaran Hebat

Pizza Hut ingin menarik para peminatnya untuk menjamu selera di restoran dan menikmati piza Looooooooong Party Box.

Sepanjang bulan kemerdekaan yang ke-65, pelanggan kini boleh menikmati piza sepanjang satu meter yang didatangkan dengan tiga sos pencicah berserta minuman ringan tanpa had (free flow) untuk 10 orang dengan hanya menambah RM10.

“The Long Party Box” telah diilhamkan oleh keinginan semua orang untuk berkumpul dan makan bersama-sama, sambil mengeratkan lagi hubungan kekeluargaan di waktu pascapandemik ini.

Menurut Emily Chong, Ketua Pegawai Pemasaran, Pizza Hut Malaysia, sebagai sebuah jenama yang terkenal dengan menyatukan orang ramai, Pizza Hut ingin mencipta sesuatu yang istimewa untuk diraikan bersama-sama.

Memandangkan restoran telah pun beroperasi sepenuhnya, pihak Pizza Hut teruja untuk menggembirakan pelanggan dengan hidangan berkualiti dan pemberian nilai yang hebat.

Pizza Hut telah mencipta tawaran minuman ringan tanpa had dengan setiap pembelian “The Long Party Box”. Piza sepanjang satu meter yang berharga RM99 untuk hidangan ala carte ini akan menjadi menu tetap di Pizza Hut untuk makan di restoran dan bawa pulang.

Manakala tambahan RM10 untuk minuman ringan tanpa had (untuk 10 orang) akan sah dari 30 Ogos hingga 11 September 2022.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mahu Berjuang Habis-Habisan! Aqmal Letak Matlamat Untuk Sampai Ke ‘Final’!

Bersaing dengan tiga nama besar di industri hiburan dan juga dua bintang baharu yang berbakat besar, Aqmal (Aqmal Ramdan) tidak gentar dan yakin menyusun langkah bersama-sama dengan Kapten Naim Daniel untuk terus mara sehingga ke pentas akhir TERPALING JUARA!

Aqmal merupakan seorang busker yang juga berpengalaman untuk melakukan persembahan dengan live band. Di awal penglibatan Aqmal di industri hiburan, Aqmal pernah dikecam bahawa beliau tidak akan pergi jauh dalam industri nyanyian.

Namun, Aqmal tidak pernah berputus harapan apabila ibu dan abang sulung merupakan sokongan paling kuat yang memberikan dorongan untuk teruskan menyanyi.

Aqmal mula minat dengan nyanyian pada usia 4 tahun ketika terlihat lagu Demi Masa nyanyian Raihan di televisyen.

Aqmal juga pernah memasuki pelbagai pertandingan nyanyian dari usia 7 tahun dan pengalaman yang terkumpul memberi kekuatan kepada beliau untuk menyahut cabaran menyertai program terbaharu TV3, TERPALING JUARA!

TERPALING JUARA mempertaruhkan #PlaylistAJL iaitu lagu – lagu popular yang pernah tercalon di semua edisi Separuh Akhir Muzik Muzik dan Anugerah Juara Lagu (AJL).

Program hiburan terbaharu TV3, TERPALING JUARA mempertaruhkan 3 kapten, Akim Ahmad, Hael Husaini dan Naim Daniel yang merupakan penyanyi, penggubah lagu dan penulis lirik yang berbakat besar serta pemilik trofi Juara Lagu di anugerah paling berprestij.

Kapten ini akan membimbing penyanyi junior untuk menjayakan persembahan mingguan daripada #playlistAJL iaitu lagu – lagu popular yang pernah tercalon di semua edisi Separuh Akhir Muzik Muzik dan Anugerah Juara Lagu (AJL).

Jangan ketinggalan untuk menonton Terpaling Juara pada setiap hari Ahad, siaran langsung dari Studio Sri Pentas 2, Shah Alam, pukul 9.00 malam dan strim langsung secara HD di www.tonton.com.my


“Indonesia Lebih Menerima Mu” – Baby Shima Teruja Dapat Pulang Ke Indonesia

Semua sedia maklum bahawa Baby Shima merupakan seorang penyanyi Malaysia yang mana namanya mula meningkat naik setelah menjadi salah seorang peserta D’Academy Asia di Indonesia.

Terbaru, Baby Shima ada memuatnaik satu video di Instagram miliknya dengan menyatakan bahawa dia sudah berada di Indonesia.

Akhirnya pulang ke rumahku Indonesia. Hello Indonesia, Shima udah pulang

Dalam video tersebut, kelihatan Baby Shima sedang berjogek sambil menunjukkan tarian Indonesia.

Melihat di ruang komen, rata-rata memberikan kata-kata semangat dan teruja dengan kepulangan Baby Shima ke Indonesia.

Welcome to Indonesia, disini jauh dari hujatan /kecam/apalah itu

Shima di Indonesia banyak peminatnya walpun saya orang Indonesia kerja Malaysia

Indonesia lebih menerima kamu apa adanya

Bagus.. akan lebih dihargai di Indonesia

Kebanyakkan komen dari peminat di Indonesia melalui video yang dimuat naik tersebut seolah-olah menyambut kedatangan Shima ke Indonesia.

Dalam pada itu, Baby Shima juga turut menjelaskan bahawa dia masih lagi akan kembali ke Malaysia kerana di Malaysia masih banyak persembahan yang perlu dilaksanakan.

Malah dia juga menyatakan, meskipun makin ramai orang yang tidak menyukainya, tetapi masih ramai yang mengundangnya untuk melakukan persembahan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fizz Fairuz, Mawi Dan FBI Setuju Dengan Yusof Haslam Untuk Sarankan Stesen TV Naikkan Harga Bayaran

Baru-baru ini penerbit dan pelakon, Datuk Yusof Haslam mengulas mengenai isu bayaran daripada stesen TV kepada penerbit drama tempatan.

Menurut HMetro, Yusof berkata, harga yang ditawarkan sekarang ini tidak masuk akal dalam era sekarang walaupun selepas tiga dekad.

Malah Yusof juga berpendapat stesen TV patut menaikkan bayaran sekurang-kurangnya setiap 10 tahun, kalau tidak, produksi yang akan menjadi mangsa.

Melihat di Instagram Story milik Fizz Fairuz, dia seolah-olah turut bersetuju dengan kenyataan yang dikeluarkan oleh Yusof Haslam tersebut.

Alhamdulillah… teruskan tok, saya sokong… Banyak kali sudh dan sudah ramai bersuara tetapi masuk telinga kanan, keluar telinga kiri.

Katanya, perkara dan isu mengenai bayaran ini sudah banyak kali disuarakan, tetapi tidak mendapat sebarang maklum balas daeri pihak yang sepatutnya.

Dalam pada itu, Mawi juga turut menyuarakan pendapatnya mengenai isu ini.

Inilah jawapannya wahai sahabat-sahabat kru sekalian. Bayaran stesen TV kepada penerbit masih sama sejak 20 tahun lalu. Sumpah kami sebagai penerbit tidak untung banyak pun. Silap-silap tiada untung malah tanggung rugi pulak

Mawi yang merupakan seorang penerbit turut menjelaskan kepada kru bahawa isu ini merupakan punca mengapa pihak penerbit tidak dapat menaikkan harga bayaran kepada kru. kenyataan itu juga turut disokong oleh Faizal Ismail diruangan komen.

Akhir penulisan rakan-rakan artis, mereka seolah-olah mengharapkan ada perubahan selepas isu ini telah disuarakan oleh Yusof Haslam.


Sering Tampil Berbogel, Ini Respon Anak-Anak Terhadap Britney Spears

Kita sedia maklum Britney Spears merupakan seorang selebriti antarabangsa yang sering berkongsikan kepada umum mengenai gambar-gambarnya yang tidak berpakaian dan menjolokkan mata.

Britney Spears mempunyai dua anak lelaki hasil perkahwinan singkatnya dengan Kevin Federline iaitu Preston dan Jayden.

Bapa kepada kedua anak ini mendedahkan bahawa kedua – dua anaknya ini memilih untuk tidak bertemu Britney Spears walaupun mereka tinggal berdekatan.

Sebelum ini, Britney dan anak remajanya mempunyai sedikit perselisihan faham. Dua anaknya itu tidak menghadiri majlis perkahwinan ibu mereka dengan suami baharunya, Sam Asghari pada 9 Jun lalu.

Menurut Intepseleb, walaupun memilih untuk tidak bertemu, Jayden menegaskan bahawa dia dan Preston sama sekali tidak membenci Britney tetapi hanya memerlukan masa.

Membalas mengenai gambar bogel yang dimuat naik oleh Britney Spears, Jayden nampaknya tidak kisah. Menurutnya, asalkan itu kehendak ibunya dia tidak kisah.

Baginya, perkara ini telah terjadi bertahun-tahun dan terdapat kemungkinan ia tidak akan berhenti, tetapi anaknya itu sentiasa berharap bahawa suatu hari nanti Britney akan berhenti melakukannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siti Jamumall Dapat Hadiah Lamborghini Hurucan RM1.5 Juta, Terkejut Sampai Teketar-Ketar!

“Sangat terkejut dan tangan terketar-ketar,”

Demikian perasaan pempengaruh media sosial atau influencer yang juga usahawan, Siti Jamumall yang mendapat hadiah sebuah kereta mewah Lamborghini Hurucan dengan nilai RM1.5 juta sempena sambutan hari jadi yang ke-23, kelmarin.

Siti Jamumall atau nama sebenarnya Siti Suriani Wahiddin berkata, dia masih tidak menjangka dan seperti bermimpi menerima hadiah mewah itu daripada Mommy Hana.

“Alhamdulillah, syukur kepada Allah. Sejujurnya, saya tidak pernah menjangka malah jauh sekali terfikir akan mendapat hadiah mewah ini. Sebak dan tak terkata dibuatnya.

“Terima kasih kepada Mommy Hana yang berjaya membuat kejutan ini pada sambutan hari jadi saya semalam. Ini akan menjadi kenangan dan sesuatu yang sangat berharga dalam diri,” katanya.

Menurut Siti Jamumall, hadiah itu juga bersempena pencapaian diraih apabila berjaya mencatat jualan produk Mommy Hana lebih RM1 juta yang dibuat secara langsung di TikTok, baru-baru ini.

“Sebelum ini saya ada berkolaborasi dengan Mommy Hana. Jadi, sewaktu sesi ‘live’ di TikTok, dalam tempoh enam jam saya berjaya mencapai jualan lebih RM1 juta. Bagi saya, ia memang sesuatu yang luar biasa.

“Sekarang saya juga adalah top 1 untuk ‘ranking sale’ paling banyak dalam jangka masa yang singkat yang mana dalam tempoh satu jam ‘live’ terus hit,” katanya.

Mommyhana yang lebih dikenali dengan produk interaktif My first book yang sudah terjual lebih satu juta unit dan juga makanan tambahan nombor satu kanak kanak ExcelHana.

Terbaharu, Mommyhana mengeluarkan produk pendidik berteknologi iaitu set kelengkapan sekolah yang boleh bercakap dan berbunyi dengan kualiti premium tetapi harga yang mampu milik.


15 Tahun Menderita, Ibu Puteri Balqis Bongkar ‘Belang’ Sebenar Bekas Suami

Kisah gelap yang dilalui pelakon berbakat, Puteri Balqis bersama ibunya Norashikin Mohd Aziz yang diceritakan menerusi podcast bersama Bros Gang TV di saluran YouTube menggemparkan masyarakat.

Siapa sangka seorang bapa yang sepatutnya menjadi pelindung keluarga sebenarnya punca mimpi ngeri yang dialami oleh dua beranak ini dan meninggalkan kesan yang mendalam.

Murai MY menjengah pula ke Instagram Puteri Balqis, di mana ibu kepada pelakon muda ini turut berkongsi luahan yang sama menerusi muatnaik di akaun Insta Stories anak perempuannya.

Norashikin mendedahkan lebih terperinci tentang perangai dan kegiatan lampau yang pernah dilakukan oleh bekas suaminya, Azizi Aziz. Melihat muatnaik yang tulis Norashikin, ibu berjiwa kental ini mendedahkan Azizi banyak melakukan jenayah.

“Sebelum sekutu-sekutu dan saudara mara anda berterusan menghina, ‘nak siasat’ dan mengugut saya dan anak. Saya ingatkan kembali kes-kes curi motor ketika Azizi bekerja sebagai pengawal di Sekolah Menengah Bandar Sri Damansara. Motor-motor yang dicuri disembunyikan dalam longkang di tepi pondok pengawal. Adakah itu bukan satu jenayah?” Coret Norashikin

“Menyamun seorang Cina di kedai makan yang meletakkan telefonnya di atas meja, di area Bukit Lanjan dan masing-masing berbangga ‘baru lepas samun orang’. Adakah itu bukan satu jenayah?”

“Di Prima Damansara, setiap malam Azizi mengasah samurai dengan air limau dan bila saya marah, samurai diletak di leher saya. Adakah itu bukan satu jenayah?” Coretnya

Norashikin berkongsi pengalaman gelap di mana bekas suaminya memaksa dia tidur dalam satu bilik yang penuh dengan lelaki yang sedang khayal mengambil dadah dan ada yang melakukan onani. Menurut Norashikin keadaan tersebut membuatkan dia berasa takut dan buntu.

“Ketika di Sg. Way, Azizi memaksa saya tidur di dalam satu bilik yang penuh dengan lelaki sedang menghisap ‘ice’ sehingga saya muntah teruk kerana kesan asap ‘ice’ yang terlalu banyak dan saya setiasa dalam ketakutan tidak tahu ke mana arah apabila melihat salah seorang dari mereka sedang ‘high’ sedang onani. Tidak ada tempat untuk saya mengadu waktu itu dan Azizi dengan bangga ‘battle’ mabuk bersama kawan-kawannya yang lain. Itu yang dikatakan perikemanusiaan?” Tulisnya

Bukan itu saja, Norashikin juga menceritakan sikap jijik bekas suami yang sanggup menyuruhnya melakukan hubungan intim di hadapan anak perempuannya.

“Anak saya.. Sewaktu perjalanan ke Johor untuk pergambaran. Saya dipaksa untuk ‘BJ’ oleh Azizi dalam keadaan anak saya di tempat duduk belakang. Marah kerana saya menolak, Azizi onani dalam keadaan memandu yang sangat perlahan.” Tulisnya lagi

Sering kali dikecam, Norashikin menyoal di mana keadilan buat diri dan anaknya setelah 15 tahun sengsara menjadi kambing hitam bekas suaminya dan juga sikap berat sebelah dari masyarakat.

“Di mana keadilan buat saya dan anak saya yang menderita dan berdiam diri lebih 15 tahun apabila netizen bersuara “kau kena diam”. Adakah kami akan berterusan menjadi kambing hitam Azizi, hanya kerana kami tidak ada kroni dan saya ibu bertatu? TIDAK ADA. Yang ada hanya ‘racist.” Coretnya

Sebelum mengakhiri coretannya Norashikin menitipkan pesanan buat Puteri Balqis, berharap anak perempuannya itu terus kekal kuat mengharungi hari-hari mendatang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mommy Janji..” – Rai Hari Lahir Anak, Shila Amzah Titip Ucapan Menyentuh Hati

Baru-baru ini penyanyi berbakat tanah air, Shila Amzah mengadakan sebuah majlis sempena menyambut hari kelahiran putera kesayangannya Seth Uwais yang lahir pada 31 Ogos 2019.

Menjengah ke media sosial Shila, ibu tunggal ini memuatnaik video yang memaparkan gambar-gambar dia bersama anaknya semasa majlis hari lahir diadakan semalam. Melihat coretan yang ditulis dimuatnaik tersebut, wanita hebat ini berjanji akan lakukan yang terbaik untuk anaknya.

“Mommy janji, akan sentiasa cuba untuk berikan yang terbaik untuk Seth.” Coret Shila

Dalam pada itu Shila juga mendedahkan lagu berjudul ‘Penyejuk Hati’ yang digunakan sebagai latar belakang video yang dimuatnaik tersebut, ditulis semasa dia sedang berbadan dua mengandungkan putera kesayangannya itu pada empat tahun lalu.

Shila menitipkan ucapan, berharap anaknya itu gembira dan seronok menyambut hari kelahirannya dan memohon maaf pada Seth di atas segala kekurangan.

“Mommy tulis lagu ni masa Seth dalam perut lagi. I hope you had a blast sayang ku. Apa jua kekurangan mommy, mommy minta maaf ya sayangku.” Tulisnya

Perkongsian Shila di Instagram mendapat perhatian ramai, rata-rata warganet menitipkan ucapan dan doa buat Seth sempena ulang tahun kelahirannya yang ketiga.

“Selamat hari lahir Seth! Moga jadi anak yang soleh dan pejuang agama.”

“Selamat hari lahir Seth semoga menjadi anak yang soleh.” Komen mereka

“Selamat hari jadi Seth. Selamat menikmati kehidupan dengan gembira nak. Bahagiakan mommy okay.”

“Selamat hari Seth! Sangat menyentuh hati video ni.” Komen mereka

Semoga Seth Uwais menjadi anak yang soleh dan taat besar nanti. Apa pun selamat hari lahir Seth!


Padu Citra Bakal Hidup Semula? Eizlan Yusof Beri Amaran Keras!

Pelakon dan pengarah terkenal tanah air, Datuk Seri Eizlan Yusof memuatnaik video di media sosialnya di mana di dalam rakaman tersebut beliau bersuara tentang isu sensasi mengaitkan Padu Citra .

Menjengah ke Instagram aktor dan pengarah ini, Eizlan berharap berita tentang Padu Citra yang bakal kembali dihidupkan semula hanya sekadar khabar angin semata.

Eizlan mendedahkan program yang ditubuhkan dibawah Finas ini sebenarnya memeras anggotanya, dan mempunyai kuasa untuk tidak membenarkan warga industri seni bekerja jika tidak menjadi mana-mana ahli persatuan yang ada.

“Ada pihak yang cuba menghidupkan kembali Padu Citra. Padu Citra adalah satu program di dalam Finas yang ‘memberi’ kuasa kepada persatuan-persatuan yang terlibat untuk memeras ahli-ahli mereka.

Maksudnya di sini sekiranya mereka tidak menjadi ahli mana-mana persatuan yang ada. Dan juga tidak membayar yuran dan sebagainya mereka tidak dibenarkan untuk bekerja, untuk mencari rezeki di dalam industri.

Tak kiralah pelakon atau pun pekerja belakang tabir. Jadi ini akan memberikan satu impak yang sangat negatif.” Ujarnya

Di dalam video tersebut, Eizlan dengan tegas memberi amaran agar individu bertanggungjawab tidak mengambil kesempatan ke atas penggiat seni yang bekerja sebagai pelakon mahupun sebagai yang bertugas disebalik tabir.

“Saya dekat sini ingin memberi amaran, kepada manusia-manusia tak bertanggungjawab ni. Jangan ambil kesempatan ke atas warga industri seni kreatif tanah air yang ada sekarang ni. Jangan fikir tembolok kau orang aja. Jangan fikir nak perah hasil keringat orang lain.

Ianya bertentangan dengan perlembagaan Malaysia. Bila kita nak berpersatuan, kita tidak boleh untuk memerah atau peras ahli-ahli kita untuk masuk persatuan, ianya sepatutnya sukarela.” Katanya tegas

Murai MY melihat pula coretan yang ditulis Eizlan diruangan kapsyen, beliau tidak akan teragak-agak untuk mengambil tindakan undang-undang jika program tersebut diwujudkan kembali.

“Diharapkan apa yang sampai pada saya hanyalah khabar angin tetapi sekiranya perkara tersebut benar berlaku.. Saya tak teragak-agak untuk mengambil tindakan bagi melawan usaha jahat ini @finasmalaysia @kkmm_gov” Coret beliau

Video yang dikongsikan Eizlan mendapat perhatian warganet, menjengah ke ruangan komen rata-rata ramai yang menyokong apa yang dikatakan pelakon dan pengarah terkenal ini.

“Terbaik abang. Jangan biarkan orang-orang macam ni mengambil kesempatan. Semoga dipermudahkan segala urusan.” Komen mereka

“Moga dipermudahkan urusan Datuk Seri.” Komen mereka lagi

A post shared by Eizlan Yusof (@eizlanyusof)

Sekadar info, Presiden Persatuan Pengarah Filem Malaysia (FDAM) Dr. Ahmad Ibrahim menggesa Perbadanan Kemajuan Filem Nasional Malaysia (FINAS) untuk mewujudkan kembali program Padu Citra yang telah dimansuhkan pada tahun 2021 untuk menggalak penggiat seni menjadi ahli FDAM.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menang American Idol Ubah Hidup Kelly Clarkson?

Siapa tidak kenal dengan juara American Idol Musim Pertama, Kelly Clarkson yang berjaya membolot tempat pertama dalam program nyanyian realiti pada tahun 2002.

Murai MY menjengah ke Instagram penyanyi berbakat ini, Kelly memuatnaik coretan mengimbau kembali kemenangannya dalam program tersebut mengubah hidupnya.

“20 tahun yang lalu pada hari ini, saya memenangi American Idol dan selamanya mengubah perjalanan hidup saya.

Pada detik itu pintu tersebut membuka banyak akses dan peluang, dan rakan kongsi yang kreatif yang saya sangat bersyukur pada semua hari-hari saya.” Coretnya

Kelly juga menitipkan rasa bersyukur dan rasa berterima kasih pada orang ramai yang mengundinya semasa menyertai program nyanyian realiti terkenal itu pada 20 tahun lalu.

“Terima kasih banyak pada setiap seorang yang mengundi pada 20 tahun lalu! Terima kasih! Terima kasih! Terima kasih! Saya harap anda semua memiliki orang-orang yang penuhi hidup anda dengan gelak ketawa dan harapan, dan kebahagiaan.

Dan jika anda tidak merasai anda memilikinya, jadi teruskan mencari kerana saya berjanji pada anda mereka juga mencari anda.” Tulis Kelly

Muatnaik Kelly menarik perhatian ramai peminatnya di media sosial, rata-rata ramai yang memberi komen meluahkan rasa bangga terhadap penyanyi hebat ini.

“Anda sememangnya hebat. Saya sangat bangga dengan anda.”

“Saya undi untuk anda pada 20 tahun lalu!!”

“Kami sayangkan anda.” Komen mereka lagi

Untuk rekod, Kelly Clarkson merupakan juara program nyanyian realiti American Idol Musim Pertama pada tahun 2002.

Dan sejak dari tahun tersebut, penyanyi berbakat ini berjaya menawan hati ramai peminat dari seantero dunia dengan lagu-lagu yang top seperti ‘Stronger’, ‘Because Of You’, Since U Be Gone’ dan banyak lagi.